amethystos: Ιουλίου 2011\nΟ ΑΜΕΘΥΣΤΟΣ ΘΑ ΑΡΑΙΩΣΕΙ ΤΙΣ ΑΝΑΡΤΗΣΕΙΣ ΤΟΥ ΛΟΓΩ ΤΑΞΕΙΔΙΟΥ\nΑναρτήθηκε από amethystos στις 11:59:00 π.μ. 14 σχόλια:\nΣΧΟΛΙΟ : Όποιος έχει Νού μπορεί νά καταλάβει.\nΑναρτήθηκε από amethystos στις 11:57:00 π.μ. 1 σχόλιο:\nΕτικέτες Το εγώ το αυτοκίνητο και η τεχνολογία - Max Bense\nΣΧΟΛΙΟ : Μερικοί ισχυρίζονται ότι ο αντίχριστος θά είναι ένας άνθρωπος, ο χειρότερος από όλους, ένα είδος δαιμονισμένου. Επομένως σάν χριστιανοί, περιμένοντας τό "πρόσωπο", μπορούμε νά απολαμβάνουμε τόν μοντέρνο πολιτισμό, να λατρεύουμε τον Σισέ, νά απολαμβάνουμε τήν Μαντόνα καί τήν Μινόγκ, χωρίς νά διατρέχει κίνδυνο η πίστη μας, χωρίς νά σαπίζουμε από τό πνεύμα τού αντιχρίστου. Έτσι ώστε όταν το πνεύμα αυτό μέσω τής τεχνολογίας κυριαρχήσει, όταν θά έχουμε μιά παγκόσμια κυβέρνηση, όταν θά είμαστε όλοι τσιπαρισμένοι, χωρίς καμιά ανησυχία, εφόσον τά αγαπημένα μας ζωάκια προστατεύονται μέ τό τσιπάρισμα, εφόσον η σεξουαλική Μινογκ θα μάς προτείνει νά το φορέσουμε όπως καί αυτή, θά είναι πολύ εύκολο σέ έναν φλώρο Ρότσιλντ νά ανακηρυχθεί θεός καί νά γίνει πιστευτός από έτοιμους οπαδούς πού ίσως καί νά πιστεύουν ότι είναι ακόμη χριστιανοί, μέ την βοήθεια τής τεχνολογίας.\nΑναρτήθηκε από amethystos στις 10:49:00 π.μ. 7 σχόλια:\nΕτικέτες «αντίχριστος», «Νέα Εποχή»\nΜΗΤΡΟΠΟΛΙΤΗΣ ΝΙΚΟΠΟΛΕΩΣ π.ΜΕΛΕΤΙΟΣ: ΑΠΑΡΑΔΕΚΤΗ Η ΜΕΤΑΦΡΑΣΗ ΤΗΣ ΚΑΙΝΗΣ ΔΙΑΘΗΚΗΣ ΤΗΣ ΒΙΒΛΙΚΗΣ ΕΤΑΙΡΙΑΣ\nΜια εξαιρετική ανακάλυψη της Ι.Μ. Ηλείας σε παλαιά φύλλα του Ορθ.Τύπου. Εμπεριστατωμένη εισήγηση προς την Ιερά Σύνοδο του σεβ. Νικοπόλεως & Πρεβέζης π. Μελετίου δια της οποίας κρίνεται ως απορριπτέα η μετάφραση της Βιβλικής Εταιρείας\nΣτήν κάτωθι διεύθυνση ολόκληρο τό κείμενο\nΧρειάζεται, λοιπόν, ἀνοχή στούς ἀδελφούς, ὑπομονή καί διαρκής ἐνθάρρυνση, προκειμένου νά ξεπεράσουν τις ἀδυναμίες τους. Μέ τόν τρόπο αὐτό θά ἐξασφαλιστεῖ ἡ ὁμόνοια μεταξύ τῶν μελῶν τῆς Ἐκκλησίας, ἡ ὁποία εἶναι ἀναγκαία προϋπόθεση γιά τήν κατά Θεόν προκοπή τους. Οἱ δυνατοί δέν πρέπει νά ἐξοργίζουν τούς ἀδύναμους καί ἀρχάριους στήν πνευματική ζωή, νά μή τούς περιφρονοῦν οὔτε καί νά τούς βάζουν στό περιθώριο, ἀλλά ἀντίθετα μέ ἀνυπόκριτη ἀγάπη νά τούς συμπαρίστανται καί να τούς παρακινοῦν στόν πνευματικό ἀγώνα, προσφέροντάς τους τίς δικές τους ἐμπειρίες.\nΑναρτήθηκε από amethystos στις 10:33:00 π.μ. Δεν υπάρχουν σχόλια:\nκ.ΣΩΤΗΡΟΠΟΥΛΕ - ΤΟ ΠΡΟΣΩΠΟ ΤΟΥ ΑΝΤΙΧΡΙΣΤΟΥ\nTO ΘΗΡΙΟ ΞΑΝΑΔΙΑΜΑΡΤΥΡΕΤΑΙ\nΟι αρλουμπες του αμεθυστου.\nΔιαβασαμε στον μεθυσμενο ασυναρτητο και ακατανοητο αμεθυστο να γραφη οτι ισχυριζομενος ο κ. Σωτηροπουλος οτι ο Αντιχριστος ειναι προσωπο ασεβει οταν τον παραλληλιζει με το ανθρωπινο προσωπο του Χριστου.\nΔηλαδη σκοτεισμενε αμεθυστε ο Χριστος δεν ειναι ανθρωπος αλλα μονον Θεος;\nΣε ποια Γραφη ή σε ποιο συγγραμα του π. Παϊσιου το εμαθες αυτο;\nΑυτο δεν γνωριζεις οτι ειναι αιρεσι ασοφε σοφε;\nΓινε σαφεστερος στις εκφρασεις σου και αφησε τις αρλουμποειδεις ....θεολογιες σου!!!\nΑναρτήθηκε από amethystos στις 10:11:00 π.μ. 2 σχόλια:\nΟι καλεσμένοι άρχισαν να έρχονται: Οι βουλευτές Τσιρώνης και Στασινός, η ΓΓ Αποκεντρωμένης Διοίκησης Ηπείρου Δυτικής Μακεδονίας Μπάστα-Γεωργακοπούλου, ο αντιπρόεδρος της βουλής και υποψήφιος περιφερειάρχης Βαγγέλης Αργύρης, ο οικοδεσπότης ο δήμαρχος Παπαλέξης, ο Μίχας, ο Κοίλιας, ο Παπαγιάννης και άλλοι εκπρόσωποι φορέων, δημοτικοί σύμβουλοι και το παλιό ΠΑΣΟΚ με μια παλιά σημαία…\nΣΧΟΛΙΟ : Ο Σοφός αφού δέν κατόρθωσε νά διδάξει τό λαό του τή σωστή διατροφή, τήν διατήρηση τής υγείας μέ τό τζόκινγκ καί το καγιάκ, τόν ενημερώνει γιά τήν άλλη μεγάλη πολιτική απόφαση πού πήρε γιά τό καλό του, γιά τήν υγεία του. ΤΗΝ ΠΕΙΝΑ.\nΑναρτήθηκε από amethystos στις 9:53:00 π.μ. Δεν υπάρχουν σχόλια:\nΣΧΕΤΙΚΑ ΜΕ ΤΑ ΟΝΕΙΡΑ ΚΑΙ ΤΟΝ ΘΑΝΑΤΟ (33) – Marie-Louise von Franz\nΣυνέχεια από Παρασκευή, 8 Ιουλίου 2011\nΚεφάλαιο 7 (5ο μέρος)\nΟ Hampe αναφέρει άλλη μία εμπειρία θανάτου που αποτελεί ένα γρίφο για μένα. Είναι η αναφορά ενός ασθενή από την Κλινική Λοιμωδών Νόσων Oestersund στην Σουηδία:\n«Βρέθηκα σε ένα τελείως διαφορετικό κόσμο. Στεκόμουν σε ένα πολύ ψηλό μέρος. Παρόλο που ήταν σκοτεινά γύρω μου αισθανόμουν άνετα και κατάφερνα να βρίσκω τον δρόμο μου προς κάθε κατεύθυνση με ευκολία. Έπειτα, καθώς κοίταζα γύρω μου είδα ότι μπροστά μου, στο σκοτάδι, υπήρχε ένα πολύ ψηλός τοίχος. Από την πλευρά του τοίχου που βρισκόταν προς εμένα είδα μια σκάλα που πήγαινε κατά μήκος του τοίχου, κοντά του. Καθώς διευθυνόταν προς τα επάνω και δεξιά απομακρυνόμενη από εμένα, φωτιζόταν όλο και περισσότερο, μέχρι που εξαφανιζόταν μέσα σε ένα δυνατό, καθαρό φως. Από εκεί που στεκόμουν είδα, όχι πολύ μακριά από εμένα, ένα μικρόσωμο μελαχρινό άνθρωπο, ρυτιδωμένο και αδύναμο. Ήθελε να ανέβει την σκάλα προς την περιοχή του φωτός. Αλλά φαινόταν σαν να μην κουνιόταν καθόλου. Πρόσεξα, παρατηρώντας τον καλύτερα, ότι μετέφερε ένα φορτίο στην πλάτη του. Έμοιαζε σαν ένας σάκκος και ήταν προφανώς τόσο βαρύς, ώστε τα γόνατά του έτρεμαν από το βάρος. Είπα στον εαυτό μου αμέσως ότι έπρεπε να βοηθήσω τον φτωχό άνθρωπο, επειδή αισθανόμουν πως είχα κάποια σχέση μαζί του, και πως ήμουν υπεύθυνος για αυτόν.\nΟ μικρόσωμος άνθρωπος δεν είχε ακόμη περπατήσει πολύ μακριά στον σκοτεινό ανηφορικό του δρόμο προς το φως. Γύρω του όλα ήταν μαύρα· το μονοπάτι φαινόταν να είναι φτιαγμένο από μαλακή καρβουνόσκονη. Γινόταν φωτεινό μόνο λίγο ψηλότερα. Αισθανόμουν συμπάθεια για τον μικρόσωμο άνθρωπο.\nΠαρόλο που ήμουν μόνος με αυτό το δυστυχισμένο πλάσμα, αισθανόμουν μία άλλη παρουσία κοντά. Υπήρχε μία φωνή μέσα μου που αμέσως και καθαρά απαντούσε ο,τιδήποτε ρωτούσα στις σκέψεις μου. -“Πώς βγαίνουμε από εδώ;” Από πολύ κοντά η φωνή μου έδωσε την ακόλουθη απάντηση: -“Πάντα ήθελες να δοκιμάσεις μεγάλα πράγματα και να κάνεις πολλά πράγματα, έτσι δεν είναι; Λοιπόν, τώρα έχεις την ευκαιρία!” -“Αλλά δεν μπορώ να τα καταφέρω”, απάντησα. Η φωνή είπε: -“Μπορείς να αφήσεις το σώμα σου, που βρίσκεται εκεί κάτω. Το μονοπάτι προς τα επάνω είναι ανοικτό για σένα!” -“Αλλά δεν είναι άδικο να αφήσω τον φτωχό άθλιο άνθρωπο στα μισά του δρόμου προς το φως;” -“Πρέπει να τον βοηθήσεις με την θέλησή σου!” -“Είναι μία δελεαστική προσφορά, να αφήσω το σώμα”, είπα, αλλά παρ’ όλα αυτά αποφάσισα να παλέψω.\nΠάλεψα πολλή ώρα με τον εαυτό μου. Έπειτα κοίταξα πάλι τον μικρόσωμο άνθρωπο. Είχε προχωρήσει λίγο στο μεταξύ, αλλά όπως τον κοιτούσα δεν φαινόταν να κινείται άλλο. Τότε ανακάλυψα ότι είχε μεγαλώσει λίγο και ο σάκκος φαινόταν να έχει γίνει μικρότερος και ελαφρότερος. Το ανδρείκελο είχε κανονικά πόδια τώρα, τα γόνατα δεν ήταν πια λυγισμένα. Ήμουν χαρούμενος που δεν είχα εγκαταλείψει εκείνο το πλάσμα, και γύρισα πάλι στον “φίλο” μου. -“Πιστεύω ότι θα τα καταφέρουμε· με ενίσχυσες με το να μείνεις κοντά μου.” Η φωνή απάντησε: -“Βλέπεις, η θέληση να παλέψεις τίμια και δίκαια πάντα οδηγεί στον στόχο.”\nΗ απάντηση ήταν αόριστη, αλλά αμέσως αισθάνθηκα ζεστασιά και ευγνωμοσύνη να ξεχειλίζουν μέσα μου. Είχα συναντήσει τον “φίλο” μου. Είχε ξυπνήσει την ελπίδα μέσα μου. Δεν θα τον ξεχάσω ποτέ. Από εκείνη την στιγμή ποτέ δεν ένιωσα χωρισμένος από αυτόν· στεκόταν δίπλα μου, μιλούσε από μένα, από τον εαυτό μου. Είδα ότι ο μικρόσωμος άνδρας κάτω από μένα δεν μετάφερε πια φορτίο. Και έπειτα βρήκα πάλι ον εαυτό μου στο σώμα μου. Εδώ στην κλινική. Όλο το επεισόδιο μου φάνηκε γελοίο και άξιο περιφρόνησης»(30).\nO Hampe το ερμηνεύει αυτό κατ’ αρχήν σαν μία προσπάθεια του ονειρευόμενου να συνεργασθεί για την ανάρρωση του σώματός του κατά την διάρκεια μιας μετάγγισης αίματος. Επομένως βλέπει τον μικρόσωμο μελαχρινό άνθρωπο σαν το άρρωστο σώμα. Το φορτίο το ερμηνεύει σαν ένα κομμάτι από το παρελθόν του αρρώστου, με το οποίο πρέπει να αναμετρηθεί. Πιστεύω πως αυτή η ερμηνεία είναι σωστή στο μεγαλύτερο μέρος της, αλλά το όραμα δείχνει κάτι ακόμα πιο ακριβές. Το “φορτίο” και η “καρβουνόσκονη” μάλλον παρά ο “μικρόσωμος άνθρωπος” πρέπει να εννοηθούν σαν το πραγματικό σώμα, το οποίο αποτελείται, πράγματι, σε μεγάλο βαθμό, από άνθρακα. Ο μικρόσωμος άνθρωπος, αντίθετα, μου φαίνεται πως παριστάνει όχι το σώμα το ίδιο αλλά ένα είδος «ζωικού πνεύματος» που εμψυχώνει το σώμα.\nΗ εμπειρία αυτή, ή μάλλον ο μικρόσωμος άνθρωπος, ερμηνευμένη μυθολογικά, αναφέρεται στην αλχημιστική παράδοση, ιδιαίτερα στα οράματα του Ζώσιμου, επειδή και εκεί, στο κέντρο του οράματος, βρίσκεται επίσης ένα homundus (ανθρωπάριον)(31). Ο Ζώσιμος βλέπει σε ένα όνειρο τον ιερέα μίας θυσίας να στέκεται επάνω σε ένα βωμό που έχει το σχήμα στρογγυλού δοχείου, με δεκαπέντε σκαλοπάτια που οδηγούν σε αυτό. Ο ιερέας λέει για τον εαυτό του ότι είναι ο Ίων, ο ιερέας των εσώτερων αδύτων και ότι υποβάλλει τον εαυτό του «σε ένα ανυπόφορο μαρτύριο». Έπειτα μιλάει για έναν άνδρα που ήρθε νωρίς το πρωί, τον έγδαρε και τον διαμέλισε, και έπειτα «καιγόμουν επάνω στην φωτιά της τέχνης, μέχρι που αντιλήφθηκα με την μεταμόρφωση του σώματος ότι είχα γίνει πνεύμα»(32). Έπειτα ο ιερέας τίναξε μπροστά όλη την ίδια του την σάρκα, και ο Ζώσιμος είδε «πως μεταβλήθηκε στο αντίθετό του, σε ένα ακρωτηριασμένο ανθρωπάριο, και ξέσχιζε την σάρκα του με τα δόντια του, και βυθίστηκε μέσα στον εαυτό του»(33). Ο Ζώσιμος αναρωτιέται έπειτα ποια σχέση θα μπορούσε να έχει αυτό με τον σκοπό της αλχημείας, με “την σύνθεση των νερών”. Ξανακοιμάται και βλέπει πάλι τον βωμό σε σχήμα στρογγυλού δοχείου, στο οποίο τώρα βράζει ένα αναρίθμητο πλήθος ανθρώπων. Ένα ανθρωπάριο, που είναι επίσης ο κουρέας, του εξηγεί ότι αυτή είναι η “μεταμόρφωση”... ο τόπος του έργου (της ασκήσεως) που ονομάζεται βαλσάμωμα (ταριχεία). Αυτοί που επιθυμούν να αποκτήσουν την τέχνη μπαίνουν εδώ, και γίνονται πνεύματα ξεφεύγοντας από το σώμα(34). Αργότερα το ανθρωπάριο ονομάζεται σίδηρος, και ιερέας που θυσιάζει και θυσιάζεται και μεταμορφώνεται σταδιακά, στην πορεία αλλεπάλληλων οραμάτων, από ένα χάλκινο άνδρα σε ασημένιο και τελικά σε ένα χρυσό άνδρα, που κάθεται επάνω σε ένα στρογγυλό βωμό χτισμένο από μία λευκή πέτρα. Μέσα στον βωμό υπάρχει «μία πηγή καθαρότατου νερού, που ακτινοβολεί σαν τον ήλιο»(35).\nΤο ανθρωπάριο εμφανίζεται εδώ σαν το οδηγητικό πνεύμα (spiritus rector) μιας διαδικασίας μεταμόρφωσης στο εσωτερικό του ανθρώπου, μίας διαδικασίας που ονομάζεται επίσης μουμιοποίηση (ταριχεία). Αυτή η μεταμόρφωση είναι μία αποπνευμάτωση και επίσης –όπως ξέρουμε από τις αιγυπτιακές πηγές– μία θεοποίηση του σώματος. Το κείμενο του Ζώσιμου αναφέρει επανειλημμένα, πάντως, ότι το προστατευτικό πνεύμα της ταρίχευσης αντιπροσωπεύει συγχρόνως αυτό, που μεταμορφώνεται το ίδιο· είναι η ύλη του σώματος και συγχρόνως αυτό που την εξυψώνει σε πνεύμα, ένας είδος πεμπτουσίας του υλικού σώματος. Η παραγωγή ή απελευθέρωση μιας τέτοιας πεμπτουσίας της ζωής του σώματος παρέμεινε η κύρια προσπάθεια των αλχημιστών μέσα στους αιώνες. Έτσι ο Παράκελσος διακήρυξε πολύ αργότερα: «Αυτό είναι το πνεύμα της αληθείας, που ο κόσμος δεν μπορεί να καταλάβει χωρίς τον φωτισμό του Αγίου Πνεύματος ή χωρίς την καθοδήγηση εκείνων που το γνωρίζουν». «Αυτός είναι η ψυχή του κόσμου», που κινεί τα πάντα και συντηρεί τα πάντα. Στην αρχική του γήινη μορφή (δηλαδή στο πρωταρχικό του Κρόνειο σκοτάδι), είναι ακάθαρτο, αλλά καθαρίζει τον εαυτό του σταδιακά κατά την άνοδό του μέσα από τις υδάτινες, αέριες και πύρινες μορφές του. Τελικά, στην πέμπτη ουσία, εμφανίζεται σαν το “καθαρισμένο σώμα”. «Αυτό το πνεύμα είναι το μυστικό που έχει κρυφθεί από την αρχή των πραγμάτων»(36).\nΣτο κείμενο του Ζώσιμου, αυτό το πνεύμα, ο Ίων αναφέρεται σαν ο ιερέας των εσώτερων αδύτων. Ο Jung συσχετίζει το όνομα Ίων με τον Sabaen Jûnañ (γιο του Ερμή), που εθεωρείτο σαν ο ιδρυτής της αλχημιστικής τέχνης(37). Το όνομα θα μπορούσε επίσης να δείχνει τον Joun-Mutef, όπως ονομαζόταν ο ιερέας της γιορτής Sed, ο οποίος μεταμόρφωνε τον βασιλιά σε Όσιρι, δηλαδή προκαλούσε τον συμβολικό θάνατο και την αναγέννησή του. Η λέξη Joun σημαίνει “δέρμα”, “περίβλημα”, η λέξη Mutef “η μητέρα του”, πράγμα που κατά τον Moref υπαινίσσεται τον συμβολισμό της αναγέννησης(38). Στον τάφο του Seti, ο γιος του βασιλιά (που αντιπροσωπεύει τον θεό Ώρο) απεικονίζεται σαν ιερέας Joun-Mutef. Η γιορτή Sed είχε σαν σκοπό την αναγέννηση του βασιλιά, που είναι ένας συμβολισμός ο οποίος αναφέρεται σε ολόκληρη την αλχημιστική παράδοση.\nΣτο φως αυτής της ιστορικής ερμηνείας, ο «μικρόσωμος άνδρας» ή ο «φτωχός άθλιος» στο όραμα του Σουηδού ασθενή που αναφέρει ο Hampe θα μπορούσε να είναι το spiritus rector (κατευθυντήριο πνεύμα) μιας διαδικασίας αποπνευμάτωσης ή ενός εξευγενισμού της ουσίας του σώματος, που βοηθούσε με αυτό τον τρόπο την παραγωγή του lapis philosophorum (φιλοσοφική λίθος), δηλαδή φέρνει πολύ περισσότερα από μία απλή φυσική θεραπεία. Η φωνή στο όραμα πραγματικά λέει ότι ο ασθενής θα μπορέσει να «δοκιμάσει μεγάλα πράγματα και να κάνει πολλά πράγματα», δηλαδή να παρατηρήσει το “μεγάλο έργο” της αλχημιστικής μεταμόρφωσης. Επειδή αυτό το έργο δεν είναι Χριστιανικό, είναι κατανοητό το ότι αυτός που βλέπει το όραμα μπορεί να διστάζει να αφιερωθεί σε αυτό.\nΗ φωνή του “φίλου” στο όραμα αφήνει στον ασθενή να διαλέξει εάν θα φύγει μέσα στο φως και τον θάνατο ή εάν θα συμμετάσχει στις προσπάθειες του μικρόσωμου ανθρώπου, αλλά αυτή η φωνή τον επαινεί όταν διαλέγει το δεύτερο. Αυτό μας θυμίζει την εξίσου μυστηριώδη συμπεριφορά του ba (του αθάνατου μέρους της ψυχής) αυτού του «Αιγύπτιου άνδρα του κουρασμένου από την ζωή», όταν, στον διάλογό τους, αναφύεται το ερώτημα εάν πρέπει κανείς να συνεχίσει να ζει ή να αυτοκτονήσει. Το ba αφού χρησιμοποιεί μερικές παραβολές για να επικρίνει την ορμητική, ανυπόμονη και απαλπισμένη στάση του κουρασμένου από την ζωή ανθρώπου, δεν καταλήγει δίνοντάς του μία συμβουλή –να μην σκοτωθεί– αλλά λέει μόνο:\n«Τώρα άφησε ελεύθερους τους θρήνους εσύ, που μου ανήκεις, αδελφέ μου! Μπορείς να πεθάνεις από την λύπη σου(39), ή μπορεί πάλι να προσκολληθείς στην ζωή, ανάλογα με τη θέλησή σου. Θέλησε να μείνω εγώ εδώ εάν έχεις απαρνηθεί την Δύση ή αλλιώς ευχήσου να φθάσεις στην Δύση και το σώμα σου να δοθεί στην γη και εγώ να μείνω εδώ αφού εσύ θα έχεις αναχωρήσει από αυτή τη ζωή. Σε οποιαδήποτε περίπτωση θα μοιραστούμε μαζί το ίδιο σπίτι»(40).\nΚαθώς εξηγεί ο Helmut Jacobson, αυτό το “σπίτι” το οποίο αναζητάει ο κουρασμένος από την ζωή άνθρωπος είναι μία κατάσταση «ενότητας» και «ένωσης που καταλήγει στην ολοκλήρωση του ανθρώπου» με το ba, η «συνένωση της ανθρώπινης ολότητας»(41).\nΟ ασθενής που αναφέρει ο Hampe, ο οποίος είχε το όραμα με τον «μικρόσωμο άνθρωπο», διακηρύσσει επίσης με τον ίδιο τρόπο: «Είχα συναντήσει τον “φίλο” μου. Αυτός ξύπνησε την ελπίδα μέσα μου. Δεν θα τον ξεχάσω ποτέ. Από εκείνη την στιγμή ποτέ δεν ένιωσα χωρισμένος από αυτόν· στεκόταν δίπλα μου, μιλούσε από μένα, από τον εαυτό μου»(42).\nΨυχολογικά, αυτό θα σήμαινε ότι για το Ταυτό –μια ολότητα υπερκείμενη του εγώ– για τον εσωτερικό θεϊκό άνθρωπο, το ζήτημα της ζωής και του θανάτου γίνεται κατά περίεργο τρόπο αδιάφορο. Αυτό που έχει σημασία είναι μόνο το μεγάλο έργο, η εκπλήρωση της εσωτερικής ολοκλήρωσης, που πραγματοποιείται με την σύνδεση κάποιου με το Ταυτό. Η αποσύνθεση της συνείδησης Β στα διάφορα εσωτερικά συστατικά όργανα, που παρατήρησε ο Sir Auckland Geddee όταν την δούμε με αυτό το φως, θα ήταν μόνο ο πρώτος διαμελισμός ή separation elementorum (διαχωρισμός των στοιχείων) του αλχημιστικού έργου, ένας διαχωρισμός που είναι φαινομενικά του σώματος, αλλά που στην πραγματικότητα είναι του “εσωτερικού ανθρώπου” ο οποίος προβάλλεται στο σώμα και ο οποίος ακολουθείται από την ανασύνθεση ενός αθάνατου σώματος.\nΟι Αιγύπτιοι έκαναν αυτή τη συμβολική διαδικασία συγκεκριμένα επάνω στο νεκρό σώμα με την μορφή της τελετής της ταρίχευσης, στην οποία πράγματι αναφέρεται το κείμενο του Ζώσιμου με σαφήνεια σε σχέση με το ανθρωπάριο. Έτσι σε αυτό το έργο ή διεργασία ένα μέρος της ψυχικής ενέργειας αποσύρεται από το υλικό σώμα και μεταφέρεται σε ένα καινούριο πνευματικό (σαν πνοή) σώμα. Αυτός πάντως ήταν ο βασικός σκοπός της αλχημιστικής παράδοσης. Στις εμπειρίες θανάτου που αναφέρουν οι Hampe και Moody, εκτός από το όραμα του «μικρόσωμου ανθρώπου», δεν βρίσκει κανείς άλλους υπαινιγμούς για αυτό το στάδιο της διαδικασίας, πιθανόν επειδή αφού γίνεται, δεν υπάρχει γενικά επιστροφή στο παλαιό σώμα. Όπως θα δούμε αργότερα, η αβαρής πέτρα ή η πέτρα ανέγγιχτη από την φωτιά στο όνειρο που περιγράψαμε πιο πριν, μπορεί ίσως να είναι ένας κρυμμένος υπαινιγμός για αυτό το γεγονός.\n30. Αυτόθι, σ.73 κ.ε.\n31. Jung, ο.π., παρ. 85-87.\n32. Αυτόθι, παρ. 86.\n34. Αυτόθι (οι ελληνικοί όροι προστέθηκαν)\n35. Αυτόθι, παρ. 87.\n36. Από μία πραγματεία με τον τίτλο "Ερμητική αποκάλυψη", που αποδίδεται από τον Huser στον Παράκελσο. Στις "Ιατρικές Επιστολές του Conradus Gessnerus", βιβλίο 1, τμήμα 2r. Σημείωση στον Jung, ο.π., παρ. 166,\n37. Jung, ο.π., παρ. 86, τμήμα 4.\n38. "Αιγυπτιακά Μυστήρια", σ.75.\n39. Δηλαδή το "να πεθάνεις από την λύπη σου ή να προσκολληθείς στην ζωή", H. Jacobsohn: "Ο διάλογος ενός κουρασμένου με το ba του", σ. 45.\n40. Αυτόθι, σ. 44. Βλέπε επίσης Barbara Hannah - "Συναντήσεις με την Ψυχή", σ. 103, για μία διαφορετική μετάφραση\n41. H. Jacobsohn, ο.π., σ. 47.\n42. Hampe, ο.π., σ. 74.\nΔείτε εδώ όλες τις αναρτήσεις\nΣΤΟ ΜΠΛΟΓΚ ΘΡΗΣΚΕΥΤΙΚΑ ΜΠΟΡΕΙΤΕ ΝΑ ΒΡΕΙΤΕ ΜΙΑ ΑΚΟΜΗ ΘΕΟΛΟΓΙΚΗ ΠΡΑΓΜΑΤΕΙΑ ΤΟΥ κ.ΣΩΤΗΡΟΠΟΥΛΟΥ, Η ΟΠΟΙΑ ΣΤΗΡΙΖΕΤΑΙ ΣΤΗΝ ΚΑΤΩΘΙ ΔΟΓΜΑΤΙΚΗ "ΑΛΗΘΕΙΑ"\n"῎Ηδη ἔχουμε εἰπεῖ ὅτι, ὅπως ὁ Χριστὸς εἶνε πρόσωπο, ἔτσι καὶ ὁ ᾿Αντίχριστος εἶνε πρόσωπο. Τώρα θ᾿ ἀναφέρωμε πλῆθος ἐπιχειρήματα ὑπὲρ τῆς ἐκδοχῆς, ὅτι ὁ ᾿Αντίχριστος εἶνε πρόσωπο, ἄνθρωπος."\nΣΥΓΧΑΙΡΟΥΜΕ ΚΑΙ ΤΟ ΜΠΛΟΓΚ ΘΡΗΣΚΕΥΤΙΚΑ ΓΙΑ ΤΗΝ ΘΕΟΛΟΓΙΚΗ ΚΑΤΑΡΤΙΣΗ ΤΟΥ ΟΡΘΟΔΟΞΟΥ ΠΛΗΡΩΜΑΤΟΣ. ΚΑΛΗ ΔΥΝΑΜΗ.\nΣΧΟΛΙΟ : ΔΕΝ ΚΑΤΑΛΑΒΑΙΝΟΥΜΕ ΚΑΛΑ ΤΟΝ ΛΟΓΟ ΤΟΥ ΣΕΒΑΣΤΟΥ : Ο ΑΝΤΙΧΡΙΣΤΟΣ ΘΑ ΕΙΝΑΙ ΠΡΟΣΩΠΟ, ΑΝΘΡΩΠΟΣ, ΟΠΩΣ ΚΑΙ Ο ΧΡΙΣΤΟΣ ΕΙΝΑΙ ΠΡΟΣΩΠΟ!!!\nΕΝΝΟΕΙΤΑΙ ΣΕΒΑΣΤΕ ΟΤΙ ΚΑΙ Ο ΧΡΙΣΤΟΣ ΕΙΝΑΙ ΑΝΘΡΩΠΟΣ;;; Ο ΚΑΛΥΤΕΡΟΣ ΑΠ' ΟΛΟΥΣ;;\nΑναρτήθηκε από amethystos στις 10:55:00 μ.μ. Δεν υπάρχουν σχόλια:\nπηγή : Νεκρός γιά τόν κόσμο\nΤουλάχιστον 40 ημέρες θα διαρκέσει η "περιορισμένη χρεοκοπία" (ανανέωση)\nΗ Deutsche Bank προχώρησε σε «κούρεμα» 21% της αξίας ελληνικών ομολόγων. Oπως προκύπτει από την έκθεση του χαρτοφυλακίου της σε ομόλογα χωρών που αντιμετωπίζουν προβλήματα, προκύπτει ότι στους ελληνικούς τίτλους υπάρχει μείωση από 1,6 δισ. ευρώ σε 1,15 δισ. ευρώ. Την Πέμπτη θα βρίσκεται στην Αθήνα κλιμάκιο του Διεθνούς Χρηματοπιστωτικού Ινστιτούτου (IIF) για την επίσημη έναρξη του εν Ελλάδι "κουρέματος". Από τα αποτελέσματα των συνομιλιών αυτών θα προκύψουν οι ζημιές που θα καταγράψουν τα ελληνικά πιστωτικά ιδρύματα από τη συμμετοχή τους στο νέο χρηματοδοτικό πρόγραμμα της Ελλάδας.\nΑναρτήθηκε από amethystos στις 9:42:00 μ.μ. Δεν υπάρχουν σχόλια:\nΣΥΝΑΝΤΗΣΕΙΣ ΜΕ ΤΗΝ ΨΥΧΗ (2)\nΣυνέχεια απο : Τρίτη, 26 Ιουλίου 2011\nΗ ΕΝΕΡΓΗΤΙΚΗ ΦΑΝΤΑΣΙΑ όπως αναπτύχθηκε από τον C.G.Jung\nμετάφραση: Bιργινία Μόσχου\nΗ πρώτη μορφή που συναντάμε αντιμετωπίζοντας το ασυνείδητο είναι η προσωπική σκιά. Επειδή αυτή (ή αυτός) αποτελείται κυρίως από ό,τι έχουμε απορρίψει μέσα μας, η σκιά είναι συνήθως τόσο αντιπαθητική για εμάς όσο ήταν η παρέα της γυναίκας που ταξίδευε γι’ αυτήν. Εάν όμως είμαστε εχθρικοί απέναντι στο ασυνείδητο, αυτό θα γίνεται όλο και περισσότερο ανυπόφορο, ενώ εάν είμαστε φιλικοί – αναγνωρίζοντας το δικαίωμά του να είναι αυτό που είναι – το ασυνείδητο θα αλλάξη με εντυπωσιακό τρόπο.\nΜια φορά, όταν είχα δει ένα όνειρο με μια σκιά που μου ήταν ιδιαίτερα απεχθής, αλλά που από προηγούμενη εμπειρία μου είχα μπορέσει να αποδεχθώ, ο Jung μου είπε: «Τώρα η συνείδησή σου είναι λιγότερο φωτεινή αλλά πιο πλατειά. Ξέρεις ότι αν και είσαι αναμφισβήτητα μια τίμια γυναίκα, μπορείς επίσης να είσαι ανέντιμη. Μπορεί να είναι δυσάρεστο, αλλά είναι πραγματικά μεγάλο κέρδος». Όσο περισσότερο προχωράμε προς τα εμπρός, τόσο καταλαβαίνουμε ότι κάθε πλάτεμα της συνείδησης είναι πραγματικά το μεγαλύτερο κέρδος που μπορούμε να αποκτήσουμε. Όλες σχεδόν οι δυσκολίες της ζωής μας προέρχονται από το ότι έχουμε μια πολύ στενή συνείδηση για να τις αντιμετωπίσουμε και να τις κατανοήσουμε, και τίποτε δεν μας βοηθάει περισσότερο στο να κατανοήσουμε αυτές τις δυσκολίες από το να μάθουμε να ερχόμαστε σε επαφή μαζί τους με την ενεργητική φαντασία, όπως νομίζω πως θα δείξουν τα επόμενα παραδείγματά μας.\nΌπως ανέφερα πιο πριν, η ενεργητική φαντασία – αν και διαφέρει από τις προηγούμενες σχετικές μεθόδους στο ότι έχει περισσότερο εμπειρικό και επιστημονικό χαρακτήρα – δεν είναι με κανέναν τρόπο μια καινούργια μέθοδος. Θα μπορούσε κανείς ακόμη να πη ότι είναι τόσο παλαιά όσο οι πρώτες προσπάθειες του ανθρώπου να έρθη σε σχέση με δυνάμεις μεγαλύτερες και πιο αιώνιες από τον ίδιον. Όταν ο άνθρωπος προσπαθή να αρχίση διαπραγματεύσεις με αυτές τις δυνάμεις, με σκοπό να έρθη σε συνδιαλλαγή μαζί τους, ενστικτωδώς ανακαλύπτει κάποια μορφή ενεργητικής φαντασίας. Εάν διαβάση κανείς την Παλαιά Διαθήκη με προσοχή από μιαν τέτοια οπτική γωνία, θα βρη ότι είναι γεμάτη από τέτοιες απόπειρες. Σας θυμίζω, σαν ένα μόνο παράδειγμα ανάμεσα σε πλήθος παρόμοια, τον τρόπο που ο Ιακώβ διαμόρφωσε ολόκληρη την ζωή του, με βάση αυτό που ά κ ο υ σ ε να του λέει ο Κύριος. Είναι αλήθεια ότι, στην περίπτωση του Ιακώβ, το θέλημα του Θεού αποκαλυπτόταν συχνά μέσα από τα όνειρα, αλλά αυτό δεν ήταν καθόλου ο μοναδικός τρόπος. Χωρίς αμφιβολία ο Ιακώβ είχε κληρονομήσει την ικανότητα να ακούη τί του έλεγαν αυτές οι δυνάμεις – το αν ονομάζονται Θεός ή ασυνείδητο, σε αυτήν ειδικά την περίπτωση δεν αποτελεί ουσιώδη διαφορά – από τη μητέρα του τη Ρεβέκκα. Αυτή πήγε να «ρωτήση τον Κύριο» όταν τα δίδυμα πάλευαν – μέσα στη μήτρα της, και διαμόρφωσε τις μάλλον αμφίβολες μεθόδους συναλλαγής με τον γέρο σύζυγό της και τους γιους της με βάση την απάντησή Του. «Μάλλον αμφίβολες» ήταν οι μέθοδοι αν τις κρίνουμε από την πλευρά τής συμβατικής ηθικής∙ αλλά εάν σκεφθούμε ότι εκτελούσε το θέλημα του Κυρίου, όλα παίρνουν έναν πολύ διαφορετικό χαρακτήρα.\nΟ ίδιος ο Κύριος μας λέει: «Εγώ σχηματίζω το φως και δημιουργώ το σκοτάδι. Εγώ κάνω την ειρήνη και δημιουργώ το κακό: Εγώ ο Κύριος κάνω τα πάντα». (Σημ: «Εγώ ο κατασκευάσας φως και ποιήσας σκότος, ο ποιών ειρήνην και κτίζων κακά∙ εγώ Κύριος ο Θεός ο ποιών πάντα ταύτα». Ησαίας, 45,7).\nΕάν αυτός δημιουργή το κακό, θα θέλη σίγουρα μερικές φορές τα πλάσματά του να κάνουν αυτό που θεωρούμε εμείς κακό, αλλά αυτό ήταν πολύ περισσότερο φανερό στον καιρό της Ρεβέκκας από ό,τι είναι σήμερα. Το πιο σημαντικό είναι πάντοτε «να υπακούη κανείς στο θέλημα του Θεού», για να χρησιμοποιήσουμε τη γλώσσα της Παλαιάς Διαθήκης.\nΤο καλό και το κακό είναι το ζευγάρι των αντιθέτων που μας έρχονται αμέσως στον νου. Έπειτα από 2.000 χρόνια Χριστιανισμού. Και αυτά τα αντίθετα είναι που προκαλούν τα περισσότερα από τα προβλήματά μας σήμερα. Αυτό συμβολίζεται με επιτυχία στον εξωτερικό κόσμο με το Σιδηρούν Παραπέτασμα, και αυτή είναι η κατεύθυνση προς την οποία είμαστε αναγκασμένοι από τις περιστάσεις να προχωρήσουμε, πέρα από τη χριστιανική διδασκαλία τού να αγωνιζώμαστε συνεχώς να ακολουθούμε το καλό, και να καταπιέζουμε το κακό. Παρόλο που αυτή η καταπίεση ήταν αναγκαία 2.000 χρόνια πριν, η τρομαχτική κυριαρχία τού κακού σήμερα μάς δείχνει τί συμβαίνει αναπόφευκτα, όταν το ένα από τα δύο αντίθετα καταπιέζεται για πολύν καιρό.\nΘυμάμαι έντονα ότι όταν ο Jung ρωτήθηκε σε μια συζήτηση αν νόμιζε πως θα γινόταν πυρηνικός πόλεμος, απάντησε: «Νομίζω ότι αυτό εξαρτάται από το πόσοι άνθρωποι μπορούν να αντέξουν την ένταση των αντιθέτων μέσα τους. Εάν το μπορέσουν πολλοί, νομίζω πως μόλις που θα ξεφύγουμε τη χειρότερη περίπτωση. Αλλά εάν αυτό δεν συμβή, και γίνη πυρηνικός πόλεμος, ο πολιτισμός μας θα καταστραφή όπως τόσοι άλλοι πολιτισμοί είχαν καταστραφή στο παρελθόν, αλλά σε πολύ μεγαλύτερη κλίμακα». Αυτό δείχνει την τρομερή αξία που έδινε ο Jung στην εξισορρόπηση της έντασης ανάμεσα στα αντίθετα, και, εάν είναι δυνατόν, στην ένωσή τους μέσα μας. Επειδή, εάν προβάλουμε το σκοτεινό μέρος από τα αντίθετα στην άλλη πλευρά του Σιδηρού Παραπετάσματος ή στους Τρομοκράτες, για παράδειγμα, αποτυγχάνουμε στο να δώσουμε τη συνεισφορά που θα μπορούσαμε, βάζοντας ένα λιθαράκι στη θετική πλευρά της παγκόσμιας ζυγαριάς της ειρήνης ή του πολέμου.\nΜπορούμε να πούμε ότι ο τρόπος που ακολούθησε η Ρεβέκκα για να αντιμετωπίση το αίνιγμα που τέθηκε μπροστά της από αυτά τα δίδυμα που πάλευαν μέσα στη μήτρα της, περιέχει ήδη το κύριο μοτίβο τής στροφής στην ενεργητική φαντασία σήμερα. Δεν μπορούσε να καταλάβη αυτό που της συνέβαινε, και, όπως έλεγε συχνά ο Jung, «ο μόνος ανυπόφορος πόνος είναι ο πόνος που δεν καταλαβαίνουμε». Έτσι η Ρεβέκκα αναρωτήθηκε: « Εάν α υ τ ό σ υ μ β α ί ν η, γ ι α τ ί μ ο υ σ υ μ β α ί ν ε ι ε μ έ ν α; (Σημ: Οι υπογραμμίσεις δικές μου) Και πήγε να «ρωτήση τον Κύριο». Κατ’ αρχήν, αυτή η διαδικασία ήταν ακριβώς η ίδια που ακολουθούμε και εμείς σήμερα όταν μας συμβαίνη κάτι ανυπόφορο, ή όταν η φανερή έλλειψη νοήματος στην ζωή γίνεται πιο μεγάλη από ό,τι μπορούμε να αντέξουμε. Τότε ακριβώς στρεφόμαστε σε κάτι ή κάποιον που ξέρει περισσότερα από όσα ξέρουμε εμείς, για να καταλάβουμε ή να μάθουμε τί να κάνουμε.\nΠαλιά, όταν ζούσαν ο Ιακώβ και η Ρεβέκκα, ο άνθρωπος ήταν ακόμη αρκετά απλός και απονήρευτος ώστε να τρέξη κατ’ ευθείαν σε αυτό που ή ξ ε ρ ε πως ήταν η πηγή της γνώσης – στην περίπτωση των παλαιών Εβραίων ήταν «ο Κύριος» - και να ρωτήση αυτό που ήθελε να μάθη. Εκείνον τον καιρό, μπορούσε ακόμη να ακούση τί του έλεγε σε απάντηση ο αόρατος συνομιλητής του. Υπάρχουν ακόμη άνθρωποι που έχουν κρατήσει αυτήν την αγαθή απλοϊκότητα, αλλά πρέπει να πω ότι είναι πολύ σπάνιοι, και φαίνεται, δυστυχώς, να εξαφανίζωνται. Αυτό το χαρακτηριστικό ακολουθεί την αρχή της πρωτόγονης φυλής Elgonyi στην Ανατολική Αφρική, που κατά παράδοση τα μέλη της εμπιστεύονταν ολόκληρη τη μοίρα τους στα όνειρα των γιατρών τους. Αλλά είπαν στον Jung λυπημένοι το 1925: «Όχι, από τότε που ήρθαν οι Άγγλοι δεν ξαναείδαμε άλλα μεγάλα όνειρα, επειδή, βλέπετε, ο Περιφερειακός Διοικητής ξέρει τί θα έπρεπε να κάνουμε». Στη λογοκρατούμενη εποχή μας όλοι μας, είτε το γνωρίζουμε είτε όχι, εμπιστευόμαστε όλο και περισσότερο τον «Περιφερειακό Διοικητή» και όλα όσα αυτός αντιπροσωπεύει. Έτσι έχουμε χάσει την επαφή – στις περισσότερες περιπτώσεις έχουμε τελείως ξεχάσει – με την υπερφυσική, σοφή καθοδήγηση που υπάρχει στο ασυνείδητο, και την οποία ο Jung έφθασε να ονομάση «η απόλυτη γνώση» στο δοκίμιο που έγραψε για τη συγχρονότητα (Σημ: C. G. Jung: «Συγχρονότητα: Μια μη αιτιατή συνδετική αρχή», στο έργο : «Η δομή και οι δυναμικές της ψυχής», τόμος 8ος, Άπαντα, Princeton University Press, 1968, παρ. 948.) Παλαιότερα, το ανθρώπινο γένος συνήθιζε να δίνη ένα όνομα σε αυτήν την απόλυτη γνώση, και την ονόμαζε «Θεό», «Κύριο», «νου του Βούδδα» και ούτω καθεξής.\nΟ Lorens van der Post αποδίδει ακόμη και την ανελέητη εξόντωση της φυλής των Βουσμάνων κυρίως στο γεγονός ότι «ήταν αδύνατον να εξημερωθούν». Ή, με τη γλώσσα που χρησιμοποίησε ο Jung για να περιγράψη την περίπτωση των πρωτόγονων Elgonyi, ήταν αδύνατον να τους κάνουν να παρατήσουν τα όνειρά τους και να εμπιστευθούν τον «Περιφερειακό Διοικητή». Όμως ολόκληρη η περιγραφή του Hans Taaibosch από τον van der Post στο γοητευτικό του μυθιστόρημα «Ένα τραγούδι του Mantis» δείχνει ζωντανά πόσο καλύτερο μερίδιο διάλεξαν οι Βουσμάνοι, όταν αρνήθηκαν να εγκαταλείψουν την καθοδήγηση του θεού τους Mantis, μπροστά στον « Περιφερειακό Διοικητή».\nΤο πρώτο-πρώτο καιρό της ψυχανάλυσης, μόλις μετά τον διαχωρισμό των δρόμων ανάμεσα στον Jung και τον Freud, ο Jung πέρασε μια περίοδο για την οποία λέει στο «Αναμνήσεις, Σκέψεις, Όνειρα» σελ.170 : «Ήταν μια περίοδος εσωτερικής αβεβαιότητας για μένα. Δεν θα ήταν υπερβολή αν την ονόμαζα κατάσταση αποπροσανατολισμού. Αισθανόμουν εντελώς αιωρούμενος στον αέρα, επειδή δεν είχα βρη ακόμη τον δικό μου βηματισμό». Ένοιωθε ότι ήταν απόλυτη ανάγκη να βρη μιαν εντελώς καινούργια στάση απέναντι στους ασθενείς του, επειδή δεν αισθανόταν πια ότι οι μέθοδοι που είχε χρησιμοποιήσει ενώ συνεργαζόταν στενά με τον Freud , ήταν έγκυρες ή ικανοποιητικές. Έλεγε: «Αποφάσισα προς το παρόν να μην εφαρμόσω κάποια θεωρητικά σχήματα επάνω στους ασθενείς μου, αλλά να περιμένω να δω τί θα μου πουν από μόνοι τους. Ο σκοπός μου είναι τώρα να αφήσω τα πράγματα στην τύχη». Αργότερα είδε ότι πολύ λίγα πράγματα, ή καλύτερα τίποτε, δεν γίνεται «στην τύχη»∙ αυτό που έκανε στην πραγματικότητα, ήδη από το 1911, ήταν να εμπιστευθή τον εαυτό του και τους ασθενείς του στο ασυνείδητο. Με αυτόν τον τρόπο, έκανε την ανακάλυψη ότι χωρίς αμφιβολία ο πιο αποτελεσματικός τρόπος ερμηνείας των ονείρων είναι να πάρουμε τα ίδια τους τα δεδομένα σαν βάση της ερμηνείας τους, και ότι οποιουδήποτε είδους προκατασκευασμένη θεωρία απλώς διαστρέφει και θαμπώνει το νόημά τους.\nΑυτή η μέθοδος απέδωσε εξαιρετικά αποτελέσματα με τους ασθενείς του, αλλά ο Jung αισθανόταν ότι ακόμη δε είχε βρη το σταθερό έδαφος που χρειαζόταν κάτω από τα πόδια του, και ούτε ήξερε ή καταλάβαινε ακόμη τον δικό του εσωτερικό μύθο. Έπρεπε να παραδεχθή ότι δεν ζούσε πια σύμφωνα με τον Χριστιανικό μύθο, μέσα στον οποίον έχει ζήσει ο άνθρωπος στον Δυτικό κόσμο εδώ και 2000 χρόνια, και ότι, αν και είχε γράψει ένα μεγάλο βιβλίο σχετικά με τους μύθους (Σημ: C. G. Jung: «Η ψυχολογία του ασυνειδήτου», σε αναθεωρημένη έκδοση με τον τίτλο «Σύμβολα της μεταμόρφωσης», τόμος 5, 2η έκδοση. Άπαντα. Princeton. Princeton University Press, 1967), δεν είχε ακόμη γνωρίσει τον δικό του.\nΕίχε μερικά πολύ διαφωτιστικά όνειρα εκείνον τον καιρό, αλλά λέει πως τα όνειρα δεν μπορούσαν να τον βοηθήσουν να ξεπεράση το «αίσθημα αποπροσανατολισμού» που είχε. Επειδή δεν τα καταλάβαινε για πολλά χρόνια, ήταν αναγκασμένος να ψάξη βαθύτερα. Ο αναγνώστης μπορεί να διαβάση μόνος του, στο κεφάλαιο με τίτλο «Η αντιμετώπιση του ασυνειδήτου», στο «Αναμνήσεις, Σκέψεις Όνειρα», τα σκαλοπάτια, πολλές φορές σκοτεινά και επικίνδυνα, με τα οποία βρήκε τον δικό του, πολύ εμπειρικό δρόμο της ενεργητικής φαντασίας. Χρειάσθηκαν πολλά χρόνια στον Jung, επειδή δεν ήταν ικανοποιημένος με το να μαθαίνη να βλέπη τις εικόνες του ασυνειδήτου, ή έστω να τις αντιμετωπίζη ενεργητικά στις εκδηλώσεις της φαντασίας του. Δεν ησύχασε, μέχρι που έκανε το πιο σημαντικό βήμα από όλα: το να βρη τη «θέση και τον σκοπό του» στη δική του εξωτερική ζωή. Αυτό, όπως λέει, το πιο σημαντικό βήμα απ’ όλα στην ενεργητική φαντασία, είναι αυτό που συνήθως αμελούμε να κάνουμε. Η ενόραση στον μύθο του ασυνειδήτου μας, συνεχίζει, «πρέπει να μετατραπή σε μιαν ηθική υποχρέωση. Το να μην το κάνουμε ισοδυναμεί με το να πέσουμε θύματα της αρχής της δύναμης, και αυτό προκαλεί επικίνδυνα αποτελέσματα, τα οποία είναι καταστρεπτικά όχι μόνο για τους άλλους, αλλά ακόμη και για αυτόν που γνωρίζει».\n(Αυτή η μάλλον περίεργη λέξη, «γνώστης», που είναι κατά λέξη μετάφραση της πιο συνηθισμένης γερμανικής λέξης «der Wissende”, σημαίνει «αυτός που έχει δοκιμάσει την ενόραση στο ασυνείδητο». Ένας άνθρωπος που έχει δοκιμάσει αυτήν την τόσο πολύτιμη ενόραση, και δεν καταφέρνει να βγάλη από αυτήν συμπεράσματα σχετικά με τη θέση της στην εξωτερική του ζωή, γίνεται θύμα της αρχής της δύναμης, πράγμα που τελικά τον βάζει σε κίνδυνο ακόμη μεγαλύτερο από το περιβάλλον του).\nΟ Jung συνεχίζει: «Οι εικόνες του ασυνειδήτου θέτουν τον άνθρωπο μπροστά σε μια μεγάλη ευθύνη. Αποτυγχάνοντας να τις καταλαβη, ή αποφεύγοντας την ηθική ευθύνη, ο άνθρωπος στερείται το στοιχείο τής ολότητάς του, και μια οδυνηρή αποσπασματικότητα κρέμεται επάνω από την ζωή του» ( Jung: «Αναμνήσεις, Σκέψεις, Όνειρα», σ.σ. 192 κ.ε.).\nΝομίζω πως έχω πη αρκετά ώστε να κάνω πολύ σαφές ότι η ενεργητική φαντασία δεν είναι ένα ελαφρό παιχνίδι για να περάση η ώρα. Είναι ένα πολύ σοβαρό βήμα, και δεν θα πρέπη ποτέ να αναλαμβάνεται με ελαφρό τρόπο. Είναι αλήθεια ότι δεν είναι στη μοίρα του καθενός να αντιμετωπίση το ασυνείδητο με τόση πληρότητα όση ο Jung∙ μια τέτοια εξερεύνησή του αποτελεί μια κλήση, και δεν θα πρέπη ποτέ να την αναλαμβάνη κανείς, εκτός εάν την προσεγγίζη με αυτόν τον λόγο (δηλ. επειδή την αντιμετωπίζει σαν κλήση). Αλλά – και γι’ αυτό ακριβώς αρχίζω αυτό το βιβλίο δίνοντας μιαν ιδέα για τα βάθη στα οποία μπορεί να φθάση, και τις αλλαγές σε ολόκληρη την ζωή ενός ανθρώπου στις οποίες μπορεί να οδηγήση η ενεργητική φαντασία – δεν υπάρχει ποτέ οποιαδήποτε εγγύηση, από τη στιγμή που θα ξεκινήσουμε αυτό το μονοπάτι, για το πού μπορεί να μας οδηγήση. Πάνω από όλα, δεν πρέπει ποτέ να αναλαμβάνη κανείς την ενεργητική φαντασία χωρίς μια σταθερή σχέση με κάποιον που θα καταλαβαίνη, ή τουλάχιστον θα δείχνη κατανόηση, επειδή μερικές φορές οδηγεί σε τέτοια κρύα και απάνθρωπα βάθη, ώστε η α ν θ ρ ώ π ι ν η σ υ ν τ ρ ο φ ι ά ε ί ν α ι α π ο λ ύ τ ω ς α π α ρ α ί τ η τ η, για να μας εμποδίση να παγώσουμε εντελώς και να χαθούμε. Παρόλο που είναι ουσιώδες να έχη κανείς μιαν ανθρώπινη συντροφιά την οποία να μπορή να εμπιστεύεται, η ενεργητική φαντασία είναι στην πραγματικότητα ένα πολύ ατομικό, ακόμη και μοναχικό έργο. Οπωσδήποτε, δεν θα μπορούσα να κάνω ενεργητική φαντασία με οποιονδήποτε άλλον μέσα στο δωμάτιο, όσο καλά και αν γνώριζα αυτό το άτομο.\nΥπάρχει και μια άλλη προειδοποίηση που θα ήθελα να κάνω από την αρχή, επειδή συνάντησα μερικές περιπτώσεις, όπου, με έκπληξή μου ανακάλυψα, ότι γενικά δεν ήταν γνωστή Δηλαδή, δεν θα πρέπη κανείς ποτέ να παίρνη τις μορφές ζωντανών προσώπων μέσα στις φαντασίες του. Αμέσως μόλις υπάρξη κάποιος πειρασμός να το κάνουμε, θα πρέπη να σταματήσουμε και να ερευνήσουμε π ο λ ύ π ρ ο σ ε κ τ ι κ ά ξανά τα κίνητρά μας για την ανάληψη του όλου έργου, επειδή είναι πάρα πολύ πιθανό ότι γλυστράμε πίσω στην παλιά μαγική σκέψη∙ δηλαδή, προσπαθούμε ν α χ ρ η σ ι μ ο π ο ι ή σ ο υ μ ε το ασυνείδητο για π ρ ο σ ω π ι κ ο ύ ς σκοπούς, και δεν το χρησιμοποιούμε με τον μόνο νόμιμο τρόπο: δηλαδή για να εξερευνήσουμε το άγνωστο, με όσο το δυνατόν πιο επιστημονικό τρόπο, με σκοπό να ανακαλύψουμε την ίδια μας την ολότητα. Εδώ ερχόμαστε στη μεγάλη βασική διαφορά ανάμεσα στη χρησιμοποίηση της ενεργητικής φαντασίας με σωστό ή λανθασμένο τρόπο. Το ερώτημα είναι: Την κάνουμε ε ι λ ι κ ρ ι ν ά για να μπορέσουμε να φθάσουμε στην ανακάλυψη τ η ς ί δ ι α ς μ α ς τ η ς ο λ ό τ η τα ς, ή την χρησιμοποιούμε ανέντιμα επιχειρώντας να επιτύχουμε ιδιοτελείς σκοπούς; Η δεύτερη χρησιμοποίηση μπορεί να επιτύχη πολύ για κάποιο χρονικό διάστημα, αλλά αργά ή γρήγορα πάντα οδηγεί στην καταστροφή.\nΑλλά εάν θέλουμε ειλικρινά να ανακαλύψουμε την ίδια μας την ολότητα, να ζήσουμε την ατομική μας μοίρα όσο το δυνατόν πιο ολοκληρωμένα∙ εάν θέλουμε αληθινά να εξαφανίσουμε εντελώς την ψευδαίσθηση και να βρούμε την αλήθεια της ίδιας μας της ύπαρξης, όσο λίγο και αν μας αρέση ο εαυτός μας όπως είναι, τότε δεν υπάρχει τίποτε που να μπορή να μας βοηθήση τόσο πολύ στην προσπάθειά μας όσο η ενεργητική φαντασία, Τελικά, μπορεί να μας οδηγήση σε πολύ μεγαλύτερη ανεξαρτησία, και να μας απελευθερώση από την εξάρτησή μας από την ψυχανάλυση, ή από οποιαδήποτε άλλη ε ξ ω τ ε ρ ι κ ή βοήθεια, από οποιοδήποτε άλλο μέσο ξέρω – λέω όμως τ ε λ ι κ ά, επειδή είναι το πιο δύσκολο έργο που γνωρίζω.\nΟ Jung μού είπε κάποτε ότι, στις περιπτώσεις που ένας ασθενής του θα έκανε ενεργητική φαντασία, το κριτήριο που θεωρούσε απαραίτητο ήταν αν αυτός ή αυτή ήθελε να γίνη ανεξάρτητος (η), ή εάν ο ασθενής ήθελε να παραμείνη εξαρτημένος από αυτόν σε ένα είδος παράσιτου. Όταν ρώτησα αν μπορούσα να αναφέρω στα έργα μου αυτή του τη γνώμη, απάντησε: «Όχι μόνο μπορείς, αλλά σου ζητάω να το κάνης όποτε είναι δυνατόν».\nΟ ψυχαναλυτής θα πρέπη να επεμβαίνη στην ενεργητική φαντασία όσο λιγώτερο μπορεί. Όταν αναλυόμουν από τον Jung, κάθε φορά ήθελε να μάθη εάν είχα κάνει καθόλου ενεργητική φαντασία, και αφού άκουγε προσεκτικά ό,τι είχα κάνει, δεν το ανέλυε ποτέ ούτε το σχολίαζε, παρά μόνον παρατηρούσε εάν την είχα χρησιμοποιήσει λάθος. Έπειτα από αυτό, ρωτούσε για όνειρα, και τα ανέλυε με τη μεγαλύτερη προσοχή. Αυτό γινόταν για να αποφύγη να επηρεάση την ενεργητική φαντασία, που πάντα πρέπει να αφήνεται να αναπτύσσεται ελεύθερα. Ο ασθενής το βρίσκει αυτό πολλές φορές δύσκολο, και είναι αλήθεια δυστυχώς, ότι τα πράγματα δεν είναι τόσο απλά και άμεσα όσο ήταν στις ημέρες τής Ρεβέκκας. Πολλοί από εμάς πρέπει να απομακρύνουμε με επίμονη εργασία πολλά στρώματα αμέριστης εμπιστοσύνης στον «Περιφερειακό Διοικητή» και την καθαρά λογικού χαρακτήρα ασφάλεια που αντιπροσωπεύει, πριν μπορέσουμε με απλότητα και πίστη να «ρωτήσουμε τον Κύριο», για να βρούμε τον δρόμο προς την απόλυτη γνώση που βρίσκεται μέσα στο ίδιο μας το ασυνείδητο.\nΟ μαθητής ενός μορφωμένου ραββίνου τον ρώτησε κάποτε, σε όχι και τόσο μακρυνή εποχή, γιατί ο Θεός συνήθιζε να μιλάη άμεσα στους ανθρώπους τόσο συχνά, ενώ τώρα δεν το κάνει αυτό ποτέ. Ο ραββίνος, που ήταν προφανώς ένας πολύ σοφός άνθρωπος, αποκρίθηκε: «Ο άνθρωπος δεν μπορεί να σκύψη αρκετά χαμηλά σήμερα ώστε να ακούση τί λέει ο Θεός». Ακριβώς αυτό συμβαίνει. Θα ακούσουμε τί λέει ο Θεός ή το ασυνείδητο μόνο σκύβοντας πολύ χαμηλά.\nΤο να δούμε, και, οπωσδήποτε, να παραδεχτούμε ως ένα ορισμένο σημείο τη σκιά μας είναι πραγματικά όρος ε κ τ ω ν ω ν ο υ κ ά ν ε υ για να βιώσουμε το ασυνείδητο, επειδή εάν συνεχίζουμε να τρεφώμαστε με αυταπάτες σχετικά με το ποιοι και το τί είμαστε, δεν έχουμε καμμιάν ευκαιρία να είμαστε αρκετά πραγματικοί ώστε να δούμε τις εικόνες του ασυνείδητου ή να ακούσουμε τη φωνή του. Η φύση και το ασυνείδητο πηγαίνουν πάντα κατ’ ευθείαν στο κέντρο των πραγμάτων, που είναι συνήθως πολύ διαφορετικό από ό,τι περιμένουμε. Χρειαζόμαστε ένα πολύ απροκατάληπτο μυαλό, που να έχη μάθει να εκτιμάη την αλήθεια περισσότερο από ο,τιδήποτε άλλο, για να καταγράψουμε και να αξιολογήσουμε ό,τι βλέπουμε και ακούμε.\nΚατά συνέπεια, σπάνια ενθαρρύνω τους ανθρώπους που εργάζονται μαζί μου να κάνουν ενεργητική φαντασία στα πρώτα στάδια της ψυχανάλυσης∙ μάλλον προσπαθώ όσο μπορώ να εντοπίσω την προσοχή τους στην πραγματικότητα του ασυνειδήτου, μέχρι που να νοιώσω ότι ξέρουν πραγματικά από εμπειρία ότι έχουν να κάνουν με κάτι, που είναι ακριβώς τόσο πραγματικό όσο ο εξωτερικός κόσμος. Υπάρχουν εξαιρέσεις∙ λίγοι άνθρωποι, που είναι προικισμένοι από τη φύση σε αυτόν τον τομέα, μπορούν να βρουν ότι η ενεργητική φαντασία τούς είναι μεγάλη βοήθεια, ακόμα και στα πρώτα στάδια της ψυχανάλυσης. Αυτοί οι άνθρωποι μπορούν να τη χρησιμοποιήσουν νόμιμα κατ’ ευθείαν από την αρχή της ψυχανάλυσής τους, αλλά τέτοιες περιπτώσεις είναι σπάνιες.\nΕάν η ενεργητική φαντασία φαίνεται να είναι ένας δρόμος που μπορείς να τον ακολουθήσης για να κερδίσης απ’ αυτόν, και εάν είσαι αρκετά σίγουρος ότι το πραγματικό σου κίνητρο είναι να γνωρίσης περισσότερα για τον εαυτό σου και για το άγνωστο τμήμα του ανθρώπου, το πρώτο πράγμα που συνειδητοποιείς είναι ότι η ενεργητική φαντασία ακολουθεί την αρχή του Κινέζου βροχοποιού του Kiau Tchou. Αυτή η ιστορία έχει ειπωθή πολλές φορές, αλλά ο Jung, που μας έδινε σπάνια άμεσες συμβουλές, μου είπε κάποτε: «Μην κάνης ποτέ ένα σεμινάριο (και μη δίνης συχνά μια διάλεξη) χωρίς να πης στους ανθρώπους αυτήν την ιστορία». Σε μιαν από τις πολύ πρόσφατες Χριστουγεννιάτικες γιορτές, λίγο πριν από τον θάνατό του, όταν παρευρέθηκε στο δείπνο της Λέσχης (Σημ: Ψυχολογική Λέσχη της Ζυρίχης), μας το είπε αυτό πάλι. Τότε δεν υπήρχε σίγουρα κανένας στην αίθουσα που δεν ήξευρε καλά αυτήν την ιστορία, αλλά, αφού μας την είπε, όλη η ατμόσφαιρα της συγκέντρωσης άλλαξε. Κατάλαβα, περισσότερο από κάθε άλλη φορά, γιατί με είχε συμβουλέψει να την επαναλαμβάνω τόσο συχνά.\n« Υπήρχε τρομερή ξηρασία σε κείνο το μέρος της Κίνας, όπου ζούσε ο Richard Wilhelm (Σημ: Σινολόγος, συγγραφέας και φίλος του C.G.Jung). Αφού χρησιμοποιήθηκαν όλοι οι τρόποι που γνώριζαν οι άνθρωποι για να φέρουν βροχή, αποφάσισαν να καλέσουν έναν βροχοποιό. Αυτό φάνηκε πολύ ενδιαφέρον στον Wilhelm, και φρόντισε να είναι εκεί όταν έφθασε ο βροχοποιός. Ο άνθρωπος αυτός έφθασε μέσα σε μια σκεπασμένη άμαξα, ένας μικρόσωμος, ζαρωμένος γέρος που μύριζε τον αέρα με φανερή δυσαρέσκεια μόλις βγήκε από την άμαξα, και ζήτησε να τον αφήσουν μόνο μέσα σε ένα μικρό σπιτάκι έξω από το χωριό∙ ακόμα και το φαγητό του το έβαζαν έξω από την πόρτα.\nΔεν έδωσε κανένα σημείο ζωής για τρεις ημέρες, αλλά έπειτα όχι μόνον έβρεξε, αλλά έρριξε και πολύ χιόνι, πράγμα ασυνήθιστο για εκείνη την εποχή του χρόνου. Πολύ εντυπωσιασμένος, ο Wilhelm πήγε και βρήκε τον βροχοποιό και τον ρώτησε, πώς μπόρεσε να φέρη βροχή, και ακόμη και χιόνι. Ο βροχοποιός απάντησε: «Δεν έφερα εγώ το χιόνι∙ δεν είμαι υπεύθυνος γι’ αυτό». Ο Wilhelm επέμενε ότι υπήρχε τρομερή ξηρασία πριν έρθη ο βροχοποιός, και μετά από τρεις ημέρες είχαν ακόμη και ποσότητες χιονιού. Ο γέρος απάντησε: «Ώ, μπορώ να το εξηγήσω αυτό. Βλέπετε, εγώ έρχομαι από ένα μέρος όπου οι άνθρωποι βρίσκονται μέσα στη φυσική τάξη∙ βρίσκονται μέσα στο Tao∙ έτσι και ο καιρός επίσης ακολουθεί τη φυσική τάξη. Αλλά αμέσως μόλις ήρθα εδώ είδα ότι οι άνθρωποι βρίσκονται έξω από τη φυσική τάξη, και μάλιστα μόλυναν και εμένα. Γι’ αυτό έμεινα μόνος μου, μέχρι που βρέθηκα πάλι μέσα στο Tao, και τότε, φυσικά, χιόνισε».\nΗ μεγαλύτερη χρησιμότητα της ενεργητική φαντασίας είναι να μας βάλη, σαν τον βροχοποιό, σε αρμονία με το Tao, έτσι ώστε γύρω μας να συμβαίνουν κανονικά και όχι αντίθετα με τη φυσική τάξη πράγματα. Αν και το να μιλάμε για Tao μπορεί να δώση μιαν εξωτική ατμόσφαιρα σε αυτό που είναι στην πραγματικότητα ένα απλό ζήτημα καθημερινής εμπειρίας, βρίσκουμε το ίδιο νόημα στην περισσότερο συνηθισμένη σε εμάς γλώσσα: «Σηκώθηκε σήμερα με τις κακές του» (ή, όπως λένε οι Ελβετοί, «με το αριστερό του πόδι»). Αυτή η έκφραση περιγράφει πολύ καλά μια ψυχολογικά κατάσταση, κατά την οποία δεν ξεκινάμε το πρωί σε αρμονία με το ίδιο μας το ασυνείδητο. Είμαστε κακοδιάθετοι και δυσάρεστοι στους άλλους, και – αυτό ακολουθεί όπως η νύχτα ακολουθεί την ημέρα – έχουμε μια διασπαστική επίδραση στο περιβάλλον μας, δηλαδή ακριβώς την αντίθετη επίδραση από αυτήν που προερχόταν από τον βροχοποιό του Kiau Tchou.\nΑναρτήθηκε από amethystos στις 7:50:00 μ.μ. 1 σχόλιο:\nΟ ΑΜΕΘΥΣΤΟΣ ΘΑ ΑΡΑΙΩΣΕΙ ΤΙΣ ΑΝΑΡΤΗΣΕΙΣ ΤΟΥ ΛΟΓΩ Τ...\nΜΗΤΡΟΠΟΛΙΤΗΣ ΝΙΚΟΠΟΛΕΩΣ π.ΜΕΛΕΤΙΟΣ: ΑΠΑΡΑΔΕΚΤΗ Η Μ...\nΣΧΕΤΙΚΑ ΜΕ ΤΑ ΟΝΕΙΡΑ ΚΑΙ ΤΟΝ ΘΑΝΑΤΟ (33) – Marie-L...\nSPIEGEL: ΘΑ ΕΠΡΕΠΕ ΝΑ ΕΙΜΑΣΤΕ ΕΥΓΝΩΜΟΝΕΣ ΠΡΟΣ ΤΟΥΣ...\nΠανηγυρίζουν για τις αποτυχίες τους !\nΤΑ ΠΡΩΤΑ ΟΙΚΟΥΜΕΝΙΣΤΙΚΑ ΥΒΡΙΔΙΑ ΕΜΦΑΝΙΣΤΗΚΑΝ ΣΤΟ ΒΟΛΟ\nΟΙ ΚΕΡΑΤΑΔΕΣ ΕΣΤΗΣΑΝ ΔΙΚΗ ΤΟΥΣ ΕΚΚΛΗΣΙΑ ΜΕ ΔΙΚΑ ΤΟ...\nH ΧΡΙΣΤΙΑΝΙΚΗ ΖΩΗ ΔΕΝ ΕΙΝΑΙ ΟΥΤΕ ΤΟΠΟΣ ΟΥΤΕ ΤΡΟΠΟΣ...\nΤΟ ΣΥΜΒΟΛΙΚΟ ΚΑΙ ΤΟ ΠΡΑΓΜΑΤΙΚΟ (8)\n"Πνευματικοίς πνευματικά συγκρίνοντες"\nΣΥΝΑΝΤΗΣΕΙΣ ΜΕ ΤΗΝ ΨΥΧΗ (1)\nΟ ΑΓΙΟΣ ΜΑΞΙΜΟΣ ΓΙΑ ΤΑ ΠΑΘΗ, ΤΗ ΘΕΩΣΗ ΚΑΙ ΤΗΝ ΕΝΩΣ...\nΜητροπολίτης Αχελώου Ευθύμιος Κ. Στύλιος, Οι ρίζες...\nΤΟ ΘΗΡΙΟ ΑΙΣΘΑΝΕΤΑΙ ΠΛΗΓΩΜΕΝΟ\nΟ άγιος Εφραίμ ο Σύρος για τη Δευτέρα Παρουσία του...\nΆβυσσος Άβυσσον ΔΕΝ επικαλείται ΠΛΕΟΝ (2)\nΆβυσσος Άβυσσον ΔΕΝ επικαλείται ΠΛΕΟΝ (1)\nΑΥΤΟΙ ΠΛΗΡΩΝΟΝΤΑΙ ΓΙΑ ΝΑ ΠΑΝΗΓΥΡΙΖΟΥΝ. ΕΜΕΙΣ ΤΙ ΚΑ...\nΗ ΑΠΑΤΗ ΤΩΝ 26 ΔΙΣ. ΤΗΣ ΜΕΙΩΣΕΩΣ ΤΟΥ ΧΡΕΟΥΣ\nΜΩΡΑΙΝΕΙ ΚΥΡΙΟΣ ΟΝ ΒΟΥΛΕΤΑΙ ΑΠOΛΕΣAΙ ΕΑΥΤΟΝ\nΗ ΞΑΦΝΙΚΗ ΕΜΦΑΝΙΣΗ ΕΝΟΣ ΜΕΣΣΙΑ ΤΟΥ ΚΛΗΡΙΚΑΛΙΣΜΟΥ\nΚάτι εφιαλτικό πυροδότησε ο κύριος Παπανδρέου…\nΝικόλαος Σωτηρόπουλος, Κριτική στο βιβλίο του Γ.Πα...\nΕΓΩ ΕΙΜΑΙ ΤΟΥ ΙΕΡΩΝΥΜΟΥ, ΕΓΩ ΕΙΜΑΙ ΤΟΥ ΒΑΡΘΟΛΟΜΑΙΟ...\n"The game is over". Απο αύριο αρχίζει μια μακρά κα...\nΣεργίου Μπουλγκάκοφ : Η ΤΡΑΓΩΔΙΑ ΤΗΣ ΦΙΛΟΣΟΦΙΑΣ (14)\nΠόσο ακόμα θα αντέξουμε μέχρι να ξεσηκωθούμε και ν...\nΗ ΕΝΩΣΗ ΤΩΝ ΕΚΚΛΗΣΙΩΝ ΠΡΟΣΧΗΜΑ ΓΙΑ ΤΗΝ ΜΟΥΣΟΥΛΜΑΝΟ...\nΟΙ ΚΟΥΡΔΟΙ ΑΝΑΚΗΡΥΞΑΝ ΤΗΝ ΑΥΤΟΝΟΜΙΑ ΤΟΥΣ\nΣΚΟΥΦΟ ΜΑΣ ΒΑΖΕΙ Ο ΚΑΖΑΚΗΣ, ΕΠΙΧΕΙΡΩΝΤΑΣ ΚΑΠΕΛΩΜΑ ...\nΗ ΕΠΑΝΑΣΤΑΣΗ ΤΗΣ ΣΧΕΤΙΚΟΤΗΤΟΣ ΙΔΩΜΕΝΗ ΑΠΟ ΤΗΝ ΠΡΟΟ...\nΑπόψεις: "Η Ελλάδα θα είναι η αρχή του τέλους."\nΗ γιορτή του αριστερισμού στη Σοβιετία του Ευρωπαϊ...\nΤα τρία σενάρια για το ελληνικό χρέος – Εμπιστευτι...\nΗ ΣΤΙΓΜΗ ΕΦΤΑΣΕ\nΣοκ!!!!!!! Πωλήθηκε στο Euro MTNs το ελληνικό ομόλ...\nΣΥΝΤΡΙΨΤΕ ΤΙΣ ΑΛΗΘΕΙΕΣ ΣΚΟΤΩΝΟΝΤΑΣ ΤΙΣ ΛΕΞΕΙΣ (π.χ...\nΠερί της ώρας του θανάτου (Αγ. Λουκάς, Αρχιεπίσκοπ...\nΒΑΣΙΛΕΙΟΣ ο Μέγας : Για το Άγιο Πνεύμα


Άνδρας πέθανε μπροστά στη γυναίκα του στην Ιεράπετρα\n14-12-2019 - 14:56μμ\nΟι προσπάθειες των γιατρών να τον επαναφέρουν δεν απέδωσαν...\nΣκηνές αρχαίας τραγωδίας εκτυλλίχθηκαν στην Κρήτη και συγκεκριμένα στην Αγία Φωτιά Ιεράπετρας, όταν ένας 69χρονος Γερμανός άφησε την τελευταία του πνοή μέσα στο σπίτι του μπεοστά στη γυναίκα του.\nO εκλιπών που ήταν μόνιμος κάτοικος της περιοχής, ένιωσε αδιαθεσία, στις 20.00 το βράδυ της Παρασκευής (13/12), με την σύζυγο του, που κατάγεται και αυτή από την Γερμανία, να προσπαθεί μάταια να τον βοηθήσει.\nΣτο περιστατικό συνέδραμε, μάλιστα, η ΕΔΕΑΚ, λόγω έλλειψης ασθενοφόρου του ΕΚΑΒ που βρισκόταν σε άλλο περιστατικό. Οι διασώστες της ΕΔΕΑΚ ανταποκρίθηκαν άμεσα, ξεκινώντας τις προσπάθειες ανάνηψης με την βοήθεια απινιδωτή.\nΟ άτυχος άνδρας μεταφέρθηκε στο νοσοκομείο Σητείας με το όχημα της ΕΔΕΑΚ, συνοδεία του περιπολικού, χωρίς να σταματήσει καθ οδόν η προσπάθεια ανάνηψης του, ενώ συνεχίστηκαν οι προσπάθειες, από τους γιατρούς, στα ΤΕΠ του νοσοκομείου, χωρίς αποτέλεσμα.\nΟ άτυχος άνδρας μεταφέρθηκε στο νοσοκομείο Σητείας με το όχημα της ΕΔΕΑΚ, συνοδεία του περιπολικού, χωρίς να σταματήσει καθ οδόν η προσπάθεια ανάνηψης του, ενώ συνεχίστηκαν οι προσπάθειες, από τους γιατρούς, στα ΤΕΠ του νοσοκομείου, αλλά δυστυχώς χωρίς αποτέλεσμα».


HADES: Η ΕΛΛΗΝΙΚΗ ΜΥΘΟΛΟΓΙΑ ΣΕ ΕΝΑ ΠΑΙΧΝΙΔΙ - GRDiscovery\nHADES: Η ΕΛΛΗΝΙΚΗ ΜΥΘΟΛΟΓΙΑ ΣΕ ΕΝΑ ΠΑΙΧΝΙΔΙ\nΤο Hades είναι ένα παιχνίδι από τη Supergiant Games που βασίζει την ιστορία του στην ελληνική μυθολογία, αλλά οι δημιουργοί είχαν αναφέρει ότι αλλάξανε κάποια κομμάτια της.\nΥπάρχουν ποικίλες διαφορές ανάμεσα στη μυθολογία και στο συγκεκριμένο παιχνίδι. Μία από αυτές είναι ο τρόπος που παρουσιάζεται ο πρωταγωνιστής του παιχνιδιού, ο Ζάγρευς. Ενώ στη μυθολογία υπάρχουν δύο εκδοχές στο ποιοι είναι οι γονείς του Ζάγρεα, στην πρώτη αναφέρεται ότι είναι παιδί του Δία και της Περσεφόνης, πριν την απαγάγει ο Πλούτωνας, δηλαδή ο Άδης. Η δεύτερη εκδοχή είναι παρόμοια με την ιστορία του παιχνιδιού. Ήταν ο υιός του βασιλιά του κάτω κόσμου και της Περσεφόνης.\nΕπιπροσθέτως και η ίδια η Περσεφόνη έχει διαφορετική προσέγγιση, καθώς στη μυθολογία οι γονείς της είναι ο Δίας και η αδερφή του, θεά Δήμητρα. Στο παιχνίδι η μητέρα της παραμένει ίδια και ο πατέρας της είναι ένας θνητός αγρότης.\nΕπιπλέον υπάρχει διαφορά στον τρόπο που πεθαίνει ο ίδιος ο πρωταγωνιστής, που στο παιχνίδι χάνει τη ζωή του πριν καν γεννηθεί και τον αναγεννάει η Νύχτα (Nyx). Αντιθέτως στη μυθολογία αναφέρεται ότι ο Ζάγρεας χάνει τη ζωή του από τη ζήλεια της Ήρας, που μαθαίνει ότι είναι ένα από τα ημίαιμα παιδιά του συζύγου της και στέλνει τους Τιτάνες για να τον σκοτώσουν.\nΜετά τον θάνατό του, οι ιστορικοί έχουν ανακαλύψει δύο εκδοχές στο τι απέγινε το πτώμα του Ζάγρεα. Η πρώτη αναφέρει ότι ο Δίας τοποθέτησε την καρδιά του σε ένα γύψινο άγαλμα και η δεύτερη ότι την έδωσε στη Σεμέλη, η οποία είναι η μητέρα του Διόνυσου, με αποτέλεσμα να γεννηθεί ο προαναφερθέν θεός.\nΑυτό δεν είναι τυχαίο διότι ο Ζάγρεας, σύμφωνα με τη θρησκεία των Ορφικών, ήταν ο αντικαταστάτης του Διόνυσου. Οι δυο χαρακτήρες κάνουν, στο παιχνίδι, αστεία μεταξύ τους, αναφέροντας στους διαλόγους ότι είναι το ίδιο άτομο. Αυτό το γεγονός δίνει βάση στο από που οι συγγραφείς έλαβαν τις ιδέες τους για την ιστορία του παιχνιδιού.\nΓια όσους δεν έχουν δει αυτό το παιχνίδι και τους κίνησε το ενδιαφέρον, μπορούν να δουν το trailer σε αυτό το link, όπως και από που μπορούν να το αγοράσουν.\nΝίκος Μπακλάτζης, Δημοσιογράφος\nΕτικέτες:Digital MoviesHadesResearchSupergiant GamesΔίαςΖάγρευςΝίκος ΜπακλάτζηςΠερσεφόνηΠλούτωναςΣεμέλη


10 σημεία – Να πώς θα καθαρίσει η Αθήνα από την τρομοκρατία και την ανομία! – Real Politics\nHome»Real opinions»10 σημεία – Να πώς θα καθαρίσει η Αθήνα από την τρομοκρατία και την ανομία!\n10 σημεία – Να πώς θα καθαρίσει η Αθήνα από την τρομοκρατία και την ανομία!\n13 Απριλίου 2019 9 Mins Read\n* Έκτον, πιθανότατα η Αστυνομία να χρειαστεί να δώσει διορία λίγων ωρών στους παράνομους να παραδοθούν – .ν πληθυσμό να φύγει εκ των προτέρων – ώστε να ελαχιστοποιηθεί – και κάθε διάθεση αντίστασης και τα θύματα.\n* Ένατον, αν εκκαθαριστεί μια κι έξω η περιοχή των Εξαρχείων, τα υπόλοιπα «άβατα» μπορούν να εκκαθαριστούν στη συνέχεια, χωρίς να ανοίξει μύτη – by fright not by fight. Δηλαδή με απλή απειλή-προειδοποίηση- κι όχι με επανάληψη χρήσης βίας. Η εκκαθάριση των Εξαρχείων, αν είναι αποφασιστική και πλήρης, θα «φρονηματίσει» όλα τα άλλα κέντρα ανομίας. Σε όλη την υπόλοιπη επικράτεια.\n–Σε φίλους, ότι έχουμε σοβαρευτεί και δεν είμαστε πια… «σκορποχώρι» («μπουρδέλο» πήγα να γράψω, αλλά τα μπουρδέλα είναι πολύ πιο οργανωμένα).\nΑυτό .υς επενδυτές ακόμα, θα ακουστεί πολύ εγκαρδιωτικά.\nΚαι το «άσυλο» είχε καταργηθεί και κατειλημμένα κτίρια είχαν αρχίσει να καθαρίζουν, και τα σύνορα ήταν κλειστά και η Αμυγδαλέζα λειτουργούσε και «καταβρεχτήρες νερού» είχε αρχίσει να προμηθεύεται η αστυνομία, και η «κουκούλα» είχε ποινικοποιηθεί και ολόκληρες περιοχές στο κέντρο της Αθήνας είχαν καθαρίσει και αστυνομεύονταν συστηματικά. Το πράγμα προχωρούσε – και βελτιωνόταν – σταδιακά…


Καιρός τώρα: Ξεχάστε το καλοκαίρι - Έρχονται βροχές, καταιγίδες και χαλάζι - 24ωρο\nΚαιρός τώρα: Ξεχάστε το καλοκαίρι – Έρχονται βροχές, καταιγίδες και χαλάζι\n15 Ιουλίου 2017 09:59\nΚαιρός: Από το βράδυ του Σαββάτου η σημαντική μεταβολή του καιρού από τα βόρεια με κύρια χαρακτηριστικά τις ισχυρές βροχές, τις καταιγίδες και τους θυελλώδεις ανέμους- Δεν αποκλείεται να σημειωθούν τοπικά χαλαζοπτώσεις – Αναλυτικά η πρόγνωση της ημέρας από την ΕΜΥ\nΤα έντονα φαινόμενα, σύμφωνα με το έκτακτο δελτίο επικίνδυνων καιρικών φαινομένων που εξέδωσε το μεσημέρι της Παρασκευής (14/07/2017) η Εθνική Μετεωρολογική Υπηρεσία (ΕΜΥ) θα επηρεάσουν την Κυριακή (16/7) τη Μακεδονία, τη Ήπειρο, τη δυτική Στερεά, κατά περιόδους τα νησιά του Ιονίου και βαθμιαία τη Θεσσαλία, τις Σποράδες, τη δυτική Πελοπόννησο και από το βράδυ την ανατολική Στερεά, την Εύβοια και τη βορειοανατολική Πελοπόννησο.\n«Είδα την Παναγιά μπροστά μου ολοζώντανη»: Συγκλονίζει η Αρχιλοχίας που σώθηκε από το Χιούι\nΤη Δευτέρα (17/07) το νέο κύμα κακοκαιρίας θα πλήξει το πρωί τη δυτική Μακεδονία, τη δυτική Στερεά, τα νοτιότερα νησιά του Ιονίου, τη δυτική και νότια Πελοπόννησο. Καθ’ όλη τη διάρκεια της ημέρας την κεντρική Μακεδονία, τη Θεσσαλία, τις Σποράδες, την ανατολική Στερεά (περιλαμβανόμενης πρόσκαιρα και της Αττικής), την Εύβοια, τη βορειοανατολική Πελοπόννησο και πρόσκαιρα την ανατολική Μακεδονία, τα νησιά του βορείου και ανατολικού Αιγαίου και πιθανόν τα βορειότερα νησιά των Κυκλάδων και τη Θράκη.\nΣύμφωνα με την ΕΜΥ τα φαινόμενα κατά τόπους στην κεντρική Μακεδονία (κυρίως στην Πιερία, Χαλκιδική και Θερμαϊκό), τη Θεσσαλία, τις Σποραδικές και την Εύβοια θα είναι ιδιαιτέρως ισχυρά.\nΑναλυτικά η πρόγνωση του καιρού για σήμερα Σάββατο, 15 Ιουλίου\nΤοπικές βροχές και σποραδικές καταιγίδες κυρίως μετά το μεσημέρι, «βλέπει» για σήμερα η ΕΜΥ. Το βράδυ τα φαινόμενα θα ενταθούν. Στην υπόλοιπη χώρα τοπικοί όμβροι τις απογευματινές ώρες στα ηπειρωτικά ορεινά.\nΟι άνεμοι θα πνέουν βόρειοι στα πελάγη, μέχρι 6 μποφόρ στο Αιγαίο ενώ η θερμοκρασία θα σημειώσει μικρή πτώση.\nΣτην Αττική, ο καιρός θα είναι γενικά αίθριος. Τοπικές νεφώσεις θα σημειωθούν τις μεσημβρινές και απογευματινές ώρες στα δυτικά και βόρεια. Οι άνεμοι θα πνέουν βορειοανατολικοί 3 με 5 και στα ανατολικά τοπικά 6 μποφόρ. Η θερμοκρασία θα κυμανθεί από 26 έως 33 βαθμούς Κελσίου. Στα ανατολικά η μέγιστη θα είναι 2 με 3 βαθμούς χαμηλότερη.\nΠαράλληλα, στη Θεσσαλονίκη, θα σημειωθούν νεφώσεις παροδικά αυξημένες με τοπικούς όμβρους και σποραδικές καταιγίδες βαθμιαία μετά το μεσημέρι. Τα φαινόμενα τις βραδινές ώρες θα ενταθούν. Οι άνεμοι θα είναι μεταβλητοί 3 με 4 μποφόρ και το θερμόμετρο θα δείξει από 22 έως 30 βαθμούς Κελσίου.\nΗ πρόγνωση στην υπόλοιπη Ελλάδα\nΚαιρός: Νεφώσεις παροδικά αυξημένες με τοπικούς όμβρους. Σποραδικές καταιγίδες θα εκδηλωθούν κυρίως στην κεντρική και ανατολική Μακεδονία βαθμιαία μετά το μεσημέρι, ενώ τα φαινόμενα τις βραδινές ώρες θα ενταθούν.\nΆνεμοι: μεταβλητοί 3 με 4 μποφόρ. Στα ανατολικά ανατολικοί βορειοανατολικοί 4 με 5 με ενίσχυση προς το βράδυ στα 5 με 6 μποφόρ.\nΚαιρός: γενικά αίθριος. Τοπικές νεφώσεις τις μεσημβρινές και απογευματινές ώρες στα ηπειρωτικά με τοπικούς όμβρους στα βόρεια κυρίως ορεινά.\nΘερμοκρασία: από 21 έως 36 βαθμούς Κελσίου. Στην Ήπειρο 2 με 3 βαθμούς χαμηλότερη.\nΚαιρός: στη Θεσσαλία λίγες νεφώσεις παροδικά αυξημένες με τοπικούς όμβρους και βαθμιαία σποραδικές καταιγίδες κυρίως στα ορεινά. Στις υπόλοιπες περιοχές γενικά αίθριος με τοπικές νεφώσεις τις μεσημβρινές και απογευματινές ώρες στα ηπειρωτικά όπου θα εκδηλωθούν τοπικοί όμβροι στα ορεινά.\nΆνεμοι: βορειοανατολικοί 4 με 5 και στα ανατολικά τοπικά 6 μποφόρ.\nΘερμοκρασία: από 24 έως 33 βαθμούς Κελσίου. Στη νότια Κρήτη έως 36 βαθμούς Κελσίου.\nΒΟΜΒΑ: Κατεβάζουν… ρολά τα καταστήματα Praktiker στις 16 Ιουλίου\nΤΙΤΛΟΙ ΤΕΛΟΥΣ: Ζευγάρι της ελληνικής showbiz παίρνει διαζύγιο μετά από τρία χρόνια γάμου\n30 φωτό Ελλήνων διάσημων με μαγιό (που θα στοιχειώσουν τα μακροβούτια σου)\nΠροηγούμενο άρθροΔεν φαντάζεστε τι συμβαίνει στην κρουαζιέρα του Survivor στα ελληνικά νησιά! (ΦΩΤΟ)\nΕπόμενο άρθροΣΕΙΣΜΟΣ: Αναστάτωση στο Αίγιο – Πέντε σεισμικές δονήσεις σε δύο ώρες\n4 Απριλίου 2020 14:10\nΚορονοϊός – Πιερρακάκης: 150.000 πολίτες στην πλατφόρμα άυλης συνταγογράφησης\n4 Απριλίου 2020 11:56


Τυπικά ικριώματα παλετών πλατιού διαδρόμου Dexion P90\nΤα τυπικά ικριώματα παλετών πλατιού διαδρόμου Dexion P90 προσφέρουν στις ομάδες της αποθήκης σας απεριόριστη πρόσβαση σε όλες τις παλέτες σας, κάθε στιγμή. Το σύστημα προσφέρει ευελιξία και συναρμολόγηση με τη μορφή μεμονωμένων ικριωμάτων ή ικριωμάτων διπλού βάθους.\nΤα ικριώματα παλετών Dexion P90 προσαρμόζονται εύκολα στις συγκεκριμένες απαιτήσεις αποθήκευσης και φύλαξής σας, χάρη στην ποικιλία μεγεθών πλάτους, βάθους και ύψους τους. Συγκεκριμένα, τα ικριώματα P90 χωρούν σε κάθε διαθέσιμο χώρο και προσαρμόζονται σε κάθε είδος παλέτας, είτε πρόκειται για Euro, Chep, αναλώσιμες ή δέσμευσης, κιγκλιδωτά κιβώτια ή κάδους.\nΤο αρθρωτό σύστημα προσαρμόζεται άριστα στις συγκεκριμένες ανάγκες σας, χάρη σε διαφορετικές δοκούς, γωνιακά στηρίγματα και ράφια και μια πλούσια σειρά εξαρτημάτων.\nΤα τυπικά ικριώματα παλετών πλατιού διαδρόμου Dexion P90 προσφέρουν τα παρακάτω χαρακτηριστικά και πλεονεκτήματα:\nΕλεύθερη και απεριόριστη πρόσβαση κάθε στιγμή\nΒέλτιστη προσαρμογή για το μελλοντικό εύρος παλετών\nΥψηλή σταθερότητα και υψηλής ποιότητας κατασκευή\nΎψη ικριωμάτων έως 30 μέτρα και μέγιστα φορτία χώρων άνω των 30 τόνων\nΌλα τα εξαρτήματα των P90 διαθέτουν μόνιμη προστασία κατά της διάβρωσης\nΠλήρης σειρά εξαρτημάτων και συμπληρωματικών χαρακτηριστικών\nΒάθος: 800mm / 900mm / 1050mm / 1100mm\nΜήκος: 1000mm – 5000mm\nΎψος: 1500mm – 30000mm\nΦορτίο (ανά επίπεδο): Έως 5.000 κιλά\nΦορτίο (ανά χώρο): Έως 30.000 κιλά\nΔοκοί: προ-γαλβανισμένες ή βαμμένες\nΕξαρτήματα: προ-γαλβανισμένα ή βαμμένα


NBA LIVE 2005 () | Greekbooks.gr\nΗ επανάσταση του Freestyle απογειώνεται με το NBA LIVE 2005. Με το Freestyle Air, οδήγηστε εκεί που θέλετε το παιχνίδι όπως ποτέ άλλοτε. Με αυθεντικές κινήσεις των παικτών και βελτιωμένο floor spacing. Κάτω από τα λαμπερά φώτα και τα εθιστικά γραφικά, αψήφηστε την βαρύτητα και εντυπωσίαστε τους όλους. NBA All-Star Weekend: Μοναδικό mode που ωθεί τις ικανότητες στα όρια. Ολοκληρωμένο Dynasty Mode: η εξέλιξη του αθλητικού θεσμού για τα τελευταία εικοσιπέντε χρόνια\nΗ επανάσταση του Freestyle απογειώνεται με το NBA LIVE 2005. Με το Freestyle Air, οδήγηστε εκεί που θέλετε το παιχνίδι όπως ποτέ άλλοτε. Με αυθεντικές κινήσεις των παικτών και βελτιωμένο floor spacing. Κάτω από τα λαμπερά φώτα και τα εθιστικά γραφικά, αψήφηστε την βαρύτητα και εντυπωσίαστε τους όλους. NBA All-Star Weekend: Μοναδικό mode που ωθεί τις ικανότητες στα όρια. Ολοκληρωμένο Dynasty Mode: η εξέλιξη του αθλητικού θεσμού για τα τελευταία εικοσιπέντε χρόνια.


«Αξίουμεν την Ένωσην της Κύπρου με την Ελλάδα…» | Π.Ε.Ο.Φ ΘΕΣΣΑΛΟΝΙΚΗΣ\n«Αξίουμεν την Ένωσην της Κύπρου με την Ελλάδα…»\nPosted on 15/01/2020 by Π.Ε.Ο.Φ. ΘΕΣΣΑΛΟΝΙΚΗΣ\nΣτις 15 Ιανουαρίου 1950, σύσσωμος ο Ελληνισμός της Κύπρου έσπευσε στις εκκλησίες κάθε πόλης και χωριού, για να υπογράψει στο δημοψήφισμα που διεξήχθη για την ένωση με τη μητέρα πατρίδα. Σε κλίμα ενθουσιασμού, η συντριπτική πλειοψηφία ψήφισε υπέρ της ενώσεως και με αίσθημα χαράς και δικαίωσης ο λαός πίστεψε πως είχε φτάσει η ώρα της εκπλήρωσης των προαιώνιων πόθων του.\nΗ Ιερά Συνοδός αποφάσισε να καλέσει το λαό σε δημοψήφισμα, για να εκφράσει τη βούλησή του σχετικά με το πολιτικό και εθνικό του μέλλον. Στις 8 Δεκεμβρίου 1949, κυκλοφόρησε εθναρχική εγκύκλιος, σύμφωνα με την οποία ο λαός της Κύπρου καλείτο να επιτελέσει ξανά το καθήκον του προς την πατρίδα ενωμένος και αδιάσπαστος: «Δι’ Ένωσιν και μόνον Ένωσινηγωνίσθης επί τόσα έτη. Ένωσιν και μόνον Ένωσιν καλείσαι να επισφραγίσεις διά της ψήφου σου. Σύνθημα μοναδικόν έστω διά πάντας: Ένωσιν και μόνον Ένωσιν. Και δι΄αυτήν να δοθή η ψήφος και του τελευταίου Κυπρίου…»\nΟι Έλληνες της Κύπρου υπέγραψαν το δημοψήφισμα, το οποίο είχε τέτοια επιτυχία, όσο κανένα άλλο γεγονός στη γη. Για ακόμα μια φορά, αποδείχθηκε η ελληνικότητα του νησιού. Παρά τα πολλά χρόνια σκλαβιάς και το πλήθος των κατακτητών, η Κύπρος ήταν είναι και θα παραμείνει Ελληνική.\nΈνα ντοκουμέντο το οποίο είναι σημαντικό να θυμόμαστε, τόσο εμείς, αλλά πιο πολύ τα ανθενωτικά σημερινά φερέφωνα, τα οποία καθυβρίζουν τον ιερό πόθο των Κυπρίων αναφέρουμε πιο κάτω:\n«(…) Δεν υπάρχουν ενωτικοί και ανθενωτικοί στην Κύπρο. Υπάρχουν μόνο εκείνοι, οι οποίοι υποστηρίζουν την ένωση ολόκληρης της Κύπρου με την Ελλάδα, χωρίς εδαφικά ή διοικητικά ανταλλάγματα και εκείνοι οι οποίοι είναι έτοιμοι να παραχωρήσουν εδαφικά και διοικητικά ανταλλάγματα προκειμένου να πραγματοποιηθεί η ένωση»\nΑυτά είναι τα λόγια του Εζεκία Παπαϊωάννου, Γενικού Γραμματέα του ΑΚΕΛ, ο οποίος θεωρούσε την Ένωση ως μόνο τελικό στόχο των Κυπρίων.\nΗ Ένωση μπορεί να μην επιτεύχθηκε με την υπογραφή του δημοψηφίσματος του 1950, όμως μερικά χρόνια αργότερα και ενώ ο αγώνας συνεχιζόταν, οι πρόγονοί μας υπέγραψαν για δεύτερη φορά την ένωση με την μάνα Ελλάδα και μάλιστα αυτή την φορά με το αίμα τους. Οι αγωνιστές της Ε.Ο.Κ.Α, πέντε χρόνια αργότερα (1955-1959), κατά των Εθνικοαπελευθερωτικό Αγώνα κατά του αγγλικού ζυγού, αξίωσανγια ακόμα μια φορά, Ένωση και Ελευθερία. Παιδιά της ίδιας ηλικίας με εμάς, ανέβηκαν τα σκαλοπάτια που οδηγούν στη λευτεριά, θυσιάζοντας τη ζωή τους για την Ένωση της Κύπρου μετά της Μητρός Πατρίδος. Είναι χρέος μας να μην αφήσουμε τη θυσία τους να πάει χαμένη. Για μας η φλόγα μένει άσβεστη και πιστεύουμε ακράδαντα πως θα έρθει η ώρα της δικαίωσης των πόθων μας. Γνωρίζουμε πως σε κάθε εξέγερση οι Έλληνες είναι λίγοι, όμως ο Θεός είναι μεγάλος.\nΜε πίστη στους αγώνες των προγόνων μας για το ιερό ιδεώδες, αναζωπυρώνουμε την φλόγα της «Ένωσις» στης καρδιές μας. Μακριά από ξένα συμφέροντα και με ορθό πολιτικό λόγο ορθώνουμε το λάβαρο του αγώνα για Απελευθέρωση – Αυτοδιάθεση – Ένωση. Γιατί μόνο έτσι η Κύπρος θα μπορεί να είναι ασφαλής από τους εξωτερικούς κινδύνους. Σε μια ξεχασμένη επέτειο, αλλά την σημαντικότερη στα χρονικά της κυπριακής ιστορίας, θυμούνται οι παλιοί και μαθαίνουν οι νεότεροι τον πραγματικό πόθο και αγώνα του λαού της Κύπρου.\n«ΕΛΛΑΣ – ΚΥΠΡΟΣ – ΕΝΩΣΙΣ»


Ο ΑΝΕΠΙΤΗΔΕΥΤΟΣ ΚΟΣΜΟΣ ΤΟΥ Δ. ΑΒΔΕΛΙΩΔΗ ΣΤΟ ΝΤΙΣΕΛΝΤΟΡΦ από Voria.gr article https://www.voria.gr/article/o-anepitideftos-kosmos-tou-d-avdeliodi-sto-ntiselntorf Η προβολή της ταινίας «Η Εαρινή Σύναξις των Αγροφυλάκων» και η παράσταση «Ελένη» του Γιάννη Ρίτσου παρουσιάστηκαν στο Filmmuseum του Ντίσελντορφ. 15.03.2019 20:40\nΟ ΑΝΕΠΙΤΗΔΕΥΤΟΣ ΚΟΣΜΟΣ ΤΟΥ Δ. ΑΒΔΕΛΙΩΔΗ ΣΤΟ ΝΤΙΣΕΛΝΤΟΡΦ\nΗ προβολή της ταινίας «Η Εαρινή Σύναξις των Αγροφυλάκων» και η παράσταση «Ελένη» του Γιάννη Ρίτσου παρουσιάστηκαν στο Filmmuseum του Ντίσελντορφ.\nΟ Δήμος Αβδελιώδης ονειρευόταν να γίνει μεγάλος ηθοποιός και έτσι ξεκίνησε. «Αυτό δεν το γνωρίζουν πολλοί» εκμυστηρεύεται. Γρήγορα όμως απογοητεύθηκε από τον τρόπο δουλειάς στο θέατρο και υποσχέθηκε στον εαυτό του να μην ξαναγυρίσει. Χάρη στην επιμονή της ηθοποιού Άννας Κοκκίνου επέστρεψε ως σκηνοθέτης όμως το 1993 με τη μαγική σκηνοθεσία του έργου «Μορφές από το έργο του Βιζυηνού». Εμπνεύσθηκε και διδάχτηκε από τον Όρσον Γουέλς και τον Τσάρλι Τσάπλιν. Όσο για κινηματογράφο σήμερα, και βέβαια θα ήθελε να ξανακάνει, όπως λέει. Μάλιστα ξεκίνησε μια ταινία τον περασμένο Σεπτέμβριο αλλά σταμάτησε διότι εξαντλήθηκαν οι πόροι και υπολείπεται ακόμη το 35% της χρηματοδότησης.\nΑν καταφέρει να βρει τα χρήματα, πιστεύει πως θα είναι μια πολύ σημαντική ταινία.


Κυριακή, 23 Ιουνίου 2019 01:04\nΕΙΝΑΙ ΜΙΚΡΟΣ Ο ΤΟΠΟΣ\nΣάββατο, 22 Ιουνίου 2019 00:35\nΣάββατο, 22 Ιουνίου 2019 00:32\nΣήμερα βλέπουμε πως κανένα στέλεχος του ΣΥΡΙΖΑ, ακόμα και το πιο αισιόδοξο, δεν συζητεί για νίκη του κόμματος του. Μάλιστα, κάποιοι ασχολούνται με τους πρώτους έξι μήνες της διακυβέρνησης Μητσοτάκη ενώ κάποιοι άλλοι, μη τηρώντας καν τα προσχήματα, συζητούν για την σύνθεση της κυβέρνησης της Νέας Δημοκρατίας.\nΦυσικά, ένα τέτοιο κλίμα γενικευμένης ηττοπάθειας θα δώσει διαστάσεις συντριβής στην ήττα του ΣΥΡΙΖΑ. Όταν ένα κόμμα, 15 ημέρες πριν από τις εκλογές, εγκαταλείπει τον αγώνα, αποθαρρύνει τους εναπομείναντες οπαδούς του και στέλνει τους αναποφάσιστους ψηφοφόρους κατευθείαν στον νικητή.\nΓιατί ο ΣΥΡΙΖΑ έχει περιπέσει σε αυτό το νοσηρό κλίμα της παραίτησης; Γιατί εξέλιπε η αγωνιστικότητα που πάντα χαρακτήριζε την Αριστερά;\n1.Ο Κ.Μητσοτάκης κατόρθωσε και έδωσε στις ευρωεκλογές και στις περιφερειακές εκλογές, ευθύς εξ αρχής, χαρακτήρα δημοψηφίσματος. Δεν άλλαξε καθ΄οδόν την στρατηγική του. Χωρίς ταλαντεύσεις επέβαλε την ατζέντα του.\nΑπεναντίας ο Α.Τσίπρας, χωρίς σταθερό προσανατολισμό, τελικά αναγκάσθηκε να αποδεχθεί τον δημοψηφισματικό χαρακτήρα των εκλογών της 26ης Μαϊου.\nΔηλαδή αποδέχθηκε στις εκλογές της 26ης Μαϊου να τεθεί στην κρίση των πολιτών το συνολικό κυβερνητικό έργο. Μάλλον δεν είχε επαφή με το περιβάλλον, αν πίστεψε πως η πλειοψηφία των πολιτών ήταν ικανοποιημένη από τις επιδόσεις της κυβέρνησης του.\n2.Πάντα ο πρωθυπουργός υποτιμούσε τον Κ.Μητσοτάκη. Πάντα είχε μιαν ανεξήγητη αίσθηση υπεροχής που φαινόταν τόσο στις συζητήσεις στην Βουλή, όσο και στο κλίμα που καλλιεργούσαν οι συνεργάτες του. «Ο Τσίπρας δεν χάνει από τον Κούλη».\nΈτσι, προέκυψε ένα σοβαρό πρόβλημα στον ΣΥΡΙΖΑ. «Και τώρα τι γίνεται που χάσαμε πανηγυρικά από τον Κούλη;» Απάντηση σε αυτό το ερώτημα δεν υπάρχει. Με σπασμένα τα φτερά, χωρίς αυτοπεποίθηση, μέσα σε κλίμα γενικευμένης ηττοπάθειας, βαδίζουν προς την 7η Ιουλίου.\nΤώρα πλέον δεν μπορούν να επικαλούνται και τις «συνωμοσίες των δημοσκόπων» καθώς: πρώτον, επιβεβαιώθηκαν οι εκτιμήσεις τους και δεύτερον, δεν μιλούμε πλέον με δημοσκοπικά ευρήματα, αλλά με πολύ συγκεκριμένα εκλογικά αποτελέσματα.\nΠαρόμοιο κλίμα παραίτησης θυμάμαι μόνον στις εκλογές του 2009, όταν ο Κ.Καραμανλής προσέφυγε στις κάλπες για να παραδώσει την διακυβέρνηση του τόπου στον Γ.Α.Παπανδρέου. Και τότε ουδείς είχε αμφιβολία για τον νικητή.\nΔεν γνωρίζω αν αυτό το κλίμα θα δημιουργήσει στην Νέα Δημοκρατία μιαν επανάπαυση και έναν εφησυχασμό, βοηθούσης και της θερινής ραστώνης. Πάντως, μέχρι στιγμής δεν έχουν παρατηρηθεί παρόμοια φαινόμενα, καθώς μπορεί η νίκη να είναι βεβαία, αλλά δεν είναι καθόλου βεβαία η αυτοδυναμία. Είναι προς κατάκτηση.\nΗ λευκή πετσέτα του Αλέξη δεν είναι αρκετή.\nΠαρασκευή, 21 Ιουνίου 2019 15:14\nΥΠΕΥΘΥΝΗ ΔΗΛΩΣΗ ΑΝΑΛΗΨΗΣ ΕΚΠΑΙΔΕΥΤΙΚΩΝ ΜΕ ΑΠΟΣΠΑΣΗ_υπόδειγμα.\nΥΠΕΥΘΥΝΗ ΔΗΛΩΣΗ ΑΝΑΛΗΨΗΣ ΕΚΠΑΙΔΕΥΤΙΚΩΝ ΣΕ ΑΔΕΙΑ_υπόδειγμα.


Η κίνηση του Γκουαρντιόλα που άλλαξε τις ισορροπίες στην Μάντσεστερ Σίτι | Sportdog Team - Newsmag\nΗ αγωνιστική αστάθεια της Manchester City σε συνδυασμό με τους τραυματισμούς και τις απουσίες λόγω ιού ανάγκασαν τον Pep Guardiola να προβεί από την αρχή της σεζόν σε αλλαγές ώστε να αντιστρέψει την δύσκολη κατάσταση. Μια από αυτές όχι μόνο βοήθησε τον σύλλογο να ανακάμψει, αλλά να μπει και πάλι με αξιώσεις στην διεκδίκηση της Premier League. Ο λόγος για τον Ilkay Gündogan που τους τελευταίους δύο μήνες έχει αλλάξει ριζικά τον τρόπο παιχνιδιού του και αποτελεί τον πιο ουσιαστικό ποδοσφαιριστή όχι μόνο της Manchester City αλλά και της Premier League.\nH «αργοπορημένη» προσαρμογή\nΟι φετινές επιδόσεις του Ilkay Gündogan στην Premier League αποδεικνύουν πως ο Γερμανός μέσος έχει μετατραπεί από τον Pep Guardiola σε έναν από τους πιο αξιόλογους ποδοσφαιριστές του πρωταθλήματος. Αυτός βέβαια ήταν και ο πρωταρχικός του στόχος όταν έφτασε στο «Νησί» το καλοκαίρι του 2016 από την Βor.Dortmund, ακολουθώντας τον Ισπανό τεχνικό που την ίδια περίοδο «άφηνε» την Bundesliga και την Bayern Munich για την Premier League. Το ξεκίνημα ωστόσο της καριέρας του Gündogan στους «Πολίτες» ήταν εφιαλτικό, μιας και στην δέκατη εμφάνιση του στο πρωτάθλημα υπέστη ρήξη πρόσθιου χιαστού, τραυματισμός που τον άφησε εκτός αγωνιστικής δράσης για δέκα μήνες. Την σεζόν που ακολούθησε (2017-18) ο διεθνής μέσος προσπάθησε να επανέλθει στα πλάνα του Pep, πράγμα που κατάφερε μετά την άνετη εξασφάλιση του πρωταθλήματος από τους «Citizens».\nΗ «οριστική» καταξίωση του και η μεταμόρφωση του σε αναπόσπαστο κομμάτι της Manchester City ήρθε την επόμενη σεζόν (2018-19), όταν και συνείσφερε σημαντικά (6 γκόλ και 3 ασσίστ) στην πορεία της ομάδας του προς την κατάκτηση του δεύτερου συνεχόμενου πρωταθλήματος και εγχώριου τρέμπλ. Η περσινή απογοητευτική πορεία των «Πολιτών» στο πρωτάθλημα και ο απρόσμενος αποκλεισμός της ομάδας από την Olympique Lyon στα προημιτελικά του Champions League, συνοδεύτηκε και με την δική του αγωνιστική κάμψη. Παρόλα αυτά το μόνο θετικό της σεζόν του αποτέλεσε το γεγονός πως δεν αντιμετώπισε κανέναν από τους τραυματισμούς που τον ταλαιπωρούσαν τα προηγούμενα τρία χρόνια, παραμένοντας υγιής και έτοιμος για την απαιτητική νέα σεζόν.\nΔιαβάστε τη συνέχεια πατώντας εδώ\nΠρομηθέας-Παναθηναϊκός: Οι αριθμοί πριν από το εξ αναβολής ντέρμπι της Πάτρας\nΤην εκκρεμότητα που διατηρήθηκε για σχεδόν έξι μήνες θα σβήσουν το Σάββατο (24/4, 17:15, ΕΡΤ3) ο Προμηθέας και ο Παναθηναϊκός, που θα αναμετρηθούν στο...\nΟι διαιτητές των αγώνων της 5ης αγωνιστικής των play out της Super League. Ορίστηκαν από την ΚΕΔ/ΕΠΟ οι διαιτητές της 5ης αγωνιστικής των play out,...


Είναι ο έρωτας πιο ισχυρός από την επανάσταση; | Athens Voice\nΕίναι ο έρωτας πιο ισχυρός από την επανάσταση;\nΟι δημιουργοί που συμμετέχουν στον «Έρωντα» απαντούν\nΗ Βίκυ Αδάμου, ο Πάρις Ερωτοκρίτου, η Ιωάννα Καμπυλαυκά, η Άρτεμις Λαμπίρη, η Αμάλια Μπένετ, ο Johnny O, η Κατερίνα Σκιαδά και η Πέρσα Σταματοπούλου, σταθεροί συνεργάτες του Καλλιτεχνικού Δικτύου του Κινητήρα, συναντούν τους επαγγελματίες και τους ερασιτέχνες της Ομάδας του, σε μια παράσταση («Έρωντας») εμπνευσμένη από τον έρωτα ως αντίσταση. Ρωτήσαμε τους δημιουργούς να μας απαντήσουν στην ερώτηση: Είναι ο έρωτας πιο ισχυρός από την επανάσταση;\n«Κάποιοι θα έλεγαν πως ο έρωτας είναι επανάσταση. Για μένα ο έρωτας είναι σχεδόν τρόπος ζωής. Η επανάσταση δημιουργείται εξ ορισμού από μια αντίθεση. Ο έρωτας δημιουργείται ακόμα και χωρίς τη θέληση μας κάποιες φορές. Χρειάζεται να "ερωτευτείς" μια ιδέα για να την υπηρετήσεις μέχρι την επανάσταση. Μα χρειάζεται πνεύμα και οργάνωση. Ο έρωτας τα σαρώνει όλα. Είναι δυο έννοιες που εκπροσωπούν κάτι τελείως διαφορετικό για μένα. Μη συγκρίσιμες. Επανάσταση τώρα! Κι ο έρωτας έρχεται...»\n11 πράγματα που άλλαξαν, 5 που έμειναν ίδια στον έρωτα\n«Έρωτας και Επανάσταση μου μοιάζουν τόσο αλληλένδετα που δε μπορώ να σκεφτώ ποιο προηγείται του άλλου. Σα να εμπεριέχεται το ένα μέσα στο άλλο και να χρειάζεται το ένα το άλλο. Ποιός έρωτας και ποια επανάσταση δεν ξεκινούν από μία σπίθα, δεν έχουν χαμένους και κερδισμένους, δε θέλουν τόλμη και πίστη, δεν ονειρεύονται το υπέρτατο και βιώνουν πολλές φορές την πιο ακραία μορφή καταστροφής και λεηλασίας; Ο έρωτας είναι από τη φύση του επαναστατικός και η επανάσταση έχει ψήγματα ερωτισμού. Και τα δύο θέλουν σάρκα και ψυχή».\n«Δεν έχω ζήσει επανάσταση. Νομίζω πως σε κάθε περίπτωση μιλάμε για εσωτερικές διεργασίες που κινούνται υπόγεια και ξεσπούν τη κατάλληλη στιγμή ώστε να αιφνιδιάσουν τα θύματά τους. Ο έρωτας είναι μια επανάσταση· απέναντι στη λογική, το σώμα, την οικογένεια, την κοινωνία. Ο έρωτας για μένα βρίσκεται στα πιο παράδοξα μέρη. Στον ερχομό της άνοιξης, σε ένα χειμωνιάτικο μπάνιο στη θάλασσα, στα γέλια με τα παιδιά μου, σε μια νέα συνεργασία, μια υπέροχη πρόβα, ακόμα και σε μια ιδέα που ψάχνει έδαφος να υλοποιηθεί. Κάπου εκεί τοποθετώ την επανάσταση: στην καθημερινή μας αντίσταση στον φόβο για το αύριο. Και τώρα μου έρχεται η ερώτηση: η επανάσταση είναι έρωτας; Ίσως δεν έχω επαναστατήσει αρκετά για να ξέρω».\nΑμάλια Μπένετ-Κατερίνα Σκιαδά:\n«Τόσες ατελείωτες δυνάμεις φέρουν την αλλαγή. Πώς να μετρήσεις το αποτέλεσμα της αγάπης, του μίσους, της οργής, της άγνοιας και της επανάστασης;»\nJohnny O-Ιωάννα Καμπυλαυκά\n«Ο δικός μου Έρωντας είναι η εμμονή με τη δύναμη που ασκεί κάτι πάνω μου, ώστε να μπορεί να με αναστήσει ή να με σκοτώσει. Η έλξη που ξαφνικά νιώθεις για έναν άνθρωπο, είναι κινητήριος δύναμη για να αναπνεύσει το σώμα σου και να δεις με άλλα μάτια τον κόσμο γύρω σου. Αυτό που θα παρουσιάσω μιλά για τη ζωή που παίρνει ζωώδη μορφή, όταν παρασύρεται από την ερωτική έλξη. Ο έρωτας είναι σαφώς πιο ισχυρός από την επανάσταση. Ο έρωτας επιβιώνει μέσα στις χειρότερες αλλά και τις καλύτερες συνθήκες».\n«Ψυχολογια Συριανού Συζύγου (ΨΣΣ) ή πώς να σταματήσεις να είσαι ερωτευμένος»\nΑμάλια Μπένετ & Κατερίνα Σκιαδά\nJohnny O - Ιωάννα Καμπυλαυκά\n«Ερωτεύομαι άρα υπάρχω…»\n«Ο έρωτας σαν αγάπη»\nΜέρες και ώρα: Σάββατο και Κυριακή 6-7, 13-14, 20-21, 27-28 Μαΐου στις 21:30 // Διάρκεια: 70 λεπτά //Είσοδος με ελεύθερη συνεισφορά | Απαραίτητη η κράτηση θέσεων: 21 0924 8328 | [email protected] // Κινητήρας|Καλλιτεχνικό Δίκτυο Παραστατικών Τεχνών // Ερεχθείου 22, Ακρόπολη |Τηλ.: 210 9248328


Πολάκης κατά ΝΔ: Στήσατε την Προανακριτική Παππά για να γλιτώσετε την κατρακύλα - Da News\nΑρχική EΛΛΑΔΑ Πολάκης κατά ΝΔ: Στήσατε την Προανακριτική Παππά για να γλιτώσετε την κατρακύλα\nΠολάκης κατά ΝΔ: Στήσατε την Προανακριτική Παππά για να γλιτώσετε την κατρακύλα\nΓια «νεοδεξιά – ανασύσταση του κράτους της ΕΡΕ» και ταχύτατη πολιτική φθορά της κυβέρνησης που την αποκρύβουν τα ΜΜΕ και οι δημοσκοπήσεις άλλα την αντιλαμβάνεται ο ίδιος από το κλίμα που εισπράττει στους δρόμους, μίλησε ο κ. Παύλος Πολάκης στην Ολομέλεια της Βουλής.\nΟ βουλευτής του ΣΥΡΙΖΑ αναφέρθηκε και στην υπόθεση του ΣΥΡΙΖΑ channel που διερευνά η προανακριτική της Βουλής υποστηρίζοντας ότι το πόρισμα της Τράπεζας της Ελλάδας αποδεικνύει πως οι χειρισμοί του πρώην υπουργού Νίκου Παππά δεν ήταν σκανδαλώδεις.\n«Με το γράμμα που έστειλε ο Στουρνάρας για τα 3 εκατ. ευρώ του Καλογρίτσα φαίνεται ότι τα χρήματα αυτά ήρθαν από την Αραβική εταιρεία για μια σύμβαση. Αυτά τα χρήματα μετά κατέληξαν στην τσέπη του Καλογρίτσα και βγαίνει σήμερα η εφημερίδα «Νέα» σαν τον μεγαλύτερο Γεωργαλά της Χούντας και μιλά για βρώμικη διαδρομή και έχει δίπλα την φωτογραφία του Παππά. Σα δεν ντρέπονται. Στήσατε την προανακριτική για να γλιτώσετε την κατρακύλα. Αυτό θέλει μήνυση και θα γίνει. Δεν σας σώζουν όσα γκάλοπ και να βγάλετε και όσο και αν ταΐσετε τα πετσομένα ΜΜΕ. Η κατρακύλα σας δεν θα αλλάξει. Ό,τι και να κάνετε δεν γλιτώνετε» είπε.\nΟ ίδιος υποστήριξε ότι η ΝΔ ανήλθε στην κυβέρνηση «καβαλικεύοντας το κύμα του μακεδονικού, το θρήνο για το Μάτι και τους μικρομεσαίους» για αν προσθέσει ότι σήμερα η κυβέρνηση επιχειρεί με νομοσχέδια όπως του επιτελικού κράτους και του νέου συστήματος εκλογών για την αυτοδιοίκηση «να ανασυστήσει το κράτος της ΕΡΕ του ’50. Το είχατε πει και εσείς κ. Βορίδη ότι πρέπει να λάβετε όλα τα μέτρα για να μην επανέλθει η Αριστερά. Το είπε και ο Μητσοτάκης που μίλησε για σκοτεινό διάλλειμα την περίοδο διακυβέρνησης ΣΥΡΙΖΑ – ΑΝΕΛ».\nΤέλος, κατηγόρησε την ηγεσία του υπουργείου Υγείας για την διαχείριση της πανδημίας, υποστηρίζοντας ότι οι θάνατοι στην Ελλάδα έχουν ξεπεράσει τον μέσο όρο των άλλων χωρών ενώ επέμεινε στην ανάγκη προμήθειας μονοκλωνικών αντισωμάτων.\nΠροηγούμενο άρθροEMA: Συστάσεις για τις θρομβώσεις και τα χαμηλά αιμοπετάλια μετά το εμβόλιο AstraZeneca\nΕπόμενο άρθροΟρκωμοσία νέου περιφερειακού συμβούλου στην Δυτική Ελλάδα


Μητσοτάκης: Φτάνουμε στα όρια μας στο προσφυγικό – ΤΥΠΟΣ ΧΑΛΚΙΔΙΚΗΣ\nΜητσοτάκης: Φτάνουμε στα όρια μας στο προσφυγικό\nTην πρόθεσή του να αλλάξει την εικόνα της Ελλάδας στην Ε.Ε. υπογραμμίζει ο Πρωθυπουργός Κυριάκος Μητσοτάκης σε συνέντευξή του στον ιστότοπο “Politico”. Παράλληλα, χαρακτηρίζει ζητήματα ύψιστης σημασίας για την Ελλάδα, την κατάσταση στα Δυτικά Βαλκάνια, την Τουρκία, αλλά και το Μεταναστευτικό. Για το τελευταίο ειδικότερα δηλώνει χαρακτηριστικά, «φτάνουμε στα όρια μας όσον αφορά το τι μπορούμε να κάνουμε για τη διαχείριση του αριθμού προσφύγων και μεταναστών που φτάνουν στην Ελλάδα», ζητώντας μεγαλύτερη αλληλεγγύη από την Ε.Ε.\nΤέλος, ο πρωθυπουργός απαντώντας για τον πατέρα του Κωνσταντίνο Μητσοτάκη, αναφέρει: «Ο πατέρας μου υπέγραψε τη Συνθήκη του Μάαστριχτ, συνεπώς ήταν ένας από εκείνους που υπέγραψαν μια Συνθήκη που άνοιξε τον δρόμο για την Ευρώπη, όπως την γνωρίζουμε σήμερα. Ο Κωνσταντίνος Μητσοτάκης ήταν ένας αφοσιωμένος Ευρωπαίος που βίωσε τη φρίκη του Β’ Παγκοσμίου Πολέμου και έβλεπε αυτό που η γενιά μας τείνει να χάνει σε όλη αυτή τη συζήτηση για τις τεχνικές λεπτομέρειες για τον τρόπο με τον οποίο λειτουργεί η Ευρωπαϊκή Ένωση. Ότι η Ευρωπαϊκή Ένωση, συνολικά, παρά τις δυσκολίες και τα προβλήματά της, συνιστά ένα εξαιρετικό επίτευγμα που ανέσυρε, από τις στάχτες δύο πολύ καταστροφικών πολέμων, μία ήπειρο που αποκαλούνταν σκοτεινή. Το επίπεδο ευημερίας και διακρατικής συνεργασίας που απολαμβάνουμε σήμερα στην Ευρώπη είναι κάτι που, αν δούμε την μεγάλη εικόνα, πρέπει να εκτιμούμε πάρα πολύ».\n← Αγιασμός περιπολικού σκάφους στο Λιμενικό Τμήμα Ουρανούπολης\nΈως τον Ιούνιο του 2020 η απόσυρση των πλαστικών μιας χρήσης →\nΚυριακή Μάλαμα: Το Υ.ΜΑ.Θ. παρακολουθεί ως θεατής τις εξελίξεις στα ζητήματα της Βόρειας Ελλάδας\nΚάπα Research: Πρώτη δύναμη οι αναποφάσιστοι, μειωμένο προβάδισμα της ΝΔ\nΑλκοόλ, καφές και σοκολάτα: Σε ποια ποσότητα… σκοτώνουν!


Home > Υγεία & Οικογένεια > Υγεία > Κορονοϊός & διαβήτης: Όλες οι οδηγίες για τους ασθενείς\nΜάρτιος 15, 2020 vukentra153\nΟι άνθρωποι που μολύνονται από τον COVID – 19 μπορεί να εμφανίσουν πυρετό, βήχα, δύσπνοια (δυσκολία στην αναπνοή), να αισθάνονται κουρασμένοι και να έχουν μυϊκούς πόνους. Τα προβλήματα με την αναπνοή συμβαίνουν όταν η λοίμωξη προσβάλει τους πνεύμονες, προκαλώντας πνευμονία. Τα συμπτώματα συνήθως εμφανίζονται λίγες ημέρες μετά τη λοίμωξη από τον ιό. Στις περισσότερες περιπτώσεις αυτό το χρονικό διάστημα είναι 3-7 ημέρες μετά την έκθεση. Όμως, σε κάποιους ανθρώπους τα συμπτώματα εμφανίζονται μετά από μεγαλύτερο διάστημα (έως και 14 ημέρες).\nΜετράτε τακτικά το σάκχαρό σας\nΜετράτε τακτικά τη θερμοκρασία σας\nΑν λαμβάνετε ινσουλίνη σε πολλαπλές ενέσεις, κάντε μέτρηση κετονών\nΣυμβουλευτείτε τον γιατρό σας και ακολουθήστε πιστά τις οδηγίες του\nΣύμφωνα με τις ειδικές οδηγίες της International Diabetes Federation (Europe)\nTagged Διαβήτης Διαβητικοί κορονοϊός οδηγίες προστασίας διαβητικών πανδημία κορονοϊού προστασία διαβητικων από κορονοϊό.μέτρα προστασίας διαβητικών\nΚορονοϊος: Θεωρίες συνωμοσίας, παραπληροφόρηση, και «αστικοί μύθοι»


Πολιτιστικός Σύλλογος Τσουκαλάδων. “Βεργίνεια 2012”. Αποτελέσματα, φωτογραφίες – Meganisi News\nΤαχ. Δ/νση: Τσουκαλάδες Λευκάδας\nΤηλ.: 2645097056 /6979135690\ne – mail : tsoukalades@gmail.com\nΤην Κυριακή 5 Αυγούστου 2012 πραγματοποιήθηκαν με επιτυχία για δεύτερη συνεχή χρονιά οι αγώνες στίβου «ΒΕΡΓΙΝΕΙΑ» που διοργανώσαμε μαζί με την ποδοσφαιρική ομάδα του χωριού μας «ΑΝΑΓΕΝΝΗΣΗ». Οι αγώνες έχουν καθιερωθεί και γίνονται προς τιμήν του συγχωριανού μας βαλκανιονίκη ,πρωταθλητή Ελλάδας στην σφαίρα Ηλία Σ. Βεργίνη (1908-1973).\nΗ συμμετοχή τόσο των αθλητών όσο και του κόσμου που ήρθε να τους παρακολουθήσει ξεπέρασε τις προσδοκίες μας .Έλαβαν μέρος 78 αθλητές άνδρες και γυναίκες όλων των ηλικιών. Συγκεκριμένα:29 γυναίκες με 40 συμμετοχές και 49 άνδρες με 81 συμμετοχές .Ο κάθε αθλητής μπορούσε να συμμετέχει σε δύο αθλήματα.\nΑξίζει να σημειώσουμε ,ότι σύμφωνα με την οργανωτική επιτροπή, είχαμε καλλίτερες επιδόσεις τόσο στο δρόμο των 60 μ. , όσο και στις ρίψεις. Θέλουμε να ευχαριστήσουμε όσους πήραν μέρος στους αγώνες, τον κόσμο που ήρθε να τους παρακολουθήσει . Ιδιαίτερα ευχαριστούμε τα αθλητικά σωματεία της Λευκάδας Γυμναστικό Σύλλογο και «Φίλανδρο», που ανταποκρίθηκαν στο κάλεσμά μας και έστειλαν τους αθλητές τους . Επίσης ευχαριστούμε τους γυμναστές και γυμνάστριες : Ροντογιάννη Γεωργία , Βεργίνη Κωνσταντίνα , Ροντογιάννη Σωτήριο , Ροντογιάννη Δημήτριο, Τυπάλδο Σπύρο . Τους παλαίμαχους αθλητές Κούρτη Επαμεινώντα και Ροντογιάννη Γεώργιο που συμμετείχαν για δεύτερη συνεχή χρονιά , τον Ροντογιάννη Π. Γεώργιο καρδιολόγο καθηγητή αθλητιατρικής, την οργανωτική επιτροπή και όσους βοήθησαν για την πραγματοποίηση των αγώνων.\nΗ ανταπόκριση των αθλητών και το αγκάλιασμα των αγώνων από τον κόσμο δείχνει την αγάπη τους για τον αθλητισμό και την ανάγκη πραγματοποίησης τέτοιων αγώνων. Εμείς θα συνεχίσουμε την προσπάθεια μας, πρέπει όμως ο Δήμος , οι τοπικοί φορείς και η πολιτεία να δείξουν το ανάλογο ενδιαφέρον έτσι ώστε η κατάσταση του γηπέδου μας να βελτιωθεί και να έχουμε τις καλύτερες δυνατόν συνθήκες στους επόμενους αγώνες .Επίσης να γίνει προσπάθεια για μεγαλύτερη προβολή των αγώνων και να καθιερωθούν τα «ΒΕΡΓΙΝΕΙΑ» σαν επίσημοι αγώνες ρίψεων.\nΣας παραθέτουμε τα αναλυτικά αποτελέσματα των αγώνων .\nΕπίσης φωτογραφικό υλικό αλλά και τα αποτελέσματα μπορείτε να τα δείτε στο blog του Συλλόγου tsoukalades.blogspot.com/\nΔΡΟΜΟΣ 60μ ΜΙΝΙ ΠΑΜΠΑΙΔΩΝ\nΔΡΟΜΟΣ 60μ ΜΙΝΙ ΠΑΓΚΟΡΑΣΙΔΩΝ\nΔΡΟΜΟΣ 60μ ΠΑΜΠΑΙΔΩΝ Β’\nΔΡΟΜΟΣ 60μ ΠΑΓΚΟΡΑΣΙΔΩΝ Β΄\nΔΡΟΜΟΣ 60μ ΠΑΓΚΟΡΑΣΙΔΩΝ Α’\nΒερυκίου Όλγα- Κροκίδη Αδριανή\nΔΡΟΜΟΣ 60μ ΑΝΔΡΩΝ\nΡοντογιάννης Σπύρος του Ιωάννη\nΔΡΟΜΟΣ 60μ ΗΛΙΚΙΑΣ 4-8 ΕΤΩΝ\nΜΠΑΛΑΚΙ ΑΓΟΡΙΩΝ (10- 12)\nΕμμανουηλίδης Σταύρος (38,60μ)\nΒεντούρης Γεώργιος (29,60μ)\nΣταματέλος Σπύρος (29-14)\nΜΠΑΛΑΚΙ ΑΓΟΡΙΩΝ (13– 14)\nΡοντογιάννης Θεόφιλος (47,80μ)\nΜΠΑΛΑΚΙ ΚΟΡΙΤΣΙΩΝ (10- 12)\nΦίλιππα Νεφέλη-Ευθαλία( 28,10μ)\nΠάλμου Ηλιάνα (25,70μ)\nΠάντου Στεφανία (25,50)\nΡοντογιάννη Μαρία (13.00μ)\nΚαρύδης Άγγελος (13,05μ)\nΚαρλής Γεώργιος (9,00μ)\nΡοντογιάννη Γλυκερία(4, 70)\nΣταματέλος Μιχάλης (9,50μ)\nΡοντογιάννης Γεώργιος(8, 30μ)\nΣταματέλος Μάριος(21, 75)\nΣταματέλος Μάριος (21,40μ )\nTags: ΒΕΡΓΙΝΕΙΑ 2012, ΠΟΛΙΤΙΣΤΙΚΟΣ ΣΥΛΛΟΓΟΣ ΤΣΟΥΚΑΛΑΔΩΝ\nΗ νέα διοίκηση του Επιμελητηρίου Λευκάδας στα πλαίσια της προσπάθειας που καταβάλλει για την ανάδειξη του Νομού ως τουριστικού προορισμού […]


PANAYIOTIS TELEVANTOS: ΒΙΒΛΙΟΚΡΙΣΙΑ - ΠΡΟΙΚΟΝΝΗΣΟΥ ΙΩΣΗΦ, ΚΕΡΑΜΙΟΝ ΥΔΑΤΟΣ\nΕπισκόπου Ιωσήφ Α. Χαρκιολάκη, Μητροπολίτου Προικοννήσου (του από Αριανζού και Νέας Ζηλανδίας), Κεράμιον ύδατος, Δροσισμός από την πηγή την Αείζωο, Εκδόσεις η Μεταμόρφωσις του Σωτήρος, Μήλεσι 2014, σσ. 540.\nΑναδημοσίευση σε πολυσέλιδο τόμο άρθρων του Σεβ. συγγραφέα που δημοσιεύθηκαν στην “Πειραική Εκκλησία” και σε άλλα περιοδικά και ιστοσελίδες.\nΗ παρούσα έκδοση αποτελεί τρόπο τινά συνέχεια του ανάλογου βιβλίου “Οσμή ζωής”, που εξέδωσε ο Σεβασμιότατος το 2009.\nΗ συγγραφική ικανότητα του Σεβασμιότατου είναι μοναδική. Αριστος -με την όλη σημασία του όρου- χειριστής του λόγου, ο Σεβασμιότατος γράφει με πολύ λυρισμό για τα θέματα που αγαπά: Την Ρωμηοσύνη, την Ορθοδοξία, τις παραδόσεις μας.\nΤο βιβλίο περιέχει εορτολογικά, αγιολογικά, ταξιδιωτικά, και απολογητικά κείμενα.\nΣτάθηκα με ιδιαίτερη προσοχή στο κείμενο “Αγιον Μύρον” που περιγράφει την τελετή της παρασκευής του Αγίου Μύρου στη Βασιλεύουσα, στο κείμενο που επιγράφεται “Σύγχρονη Ειδωλολατρία”, στο κείμενο “Ελλήνων ιερώνυμα - του Θεοτερπή επώνυμα” και στο κείμενο “Καύσων στο καμπαναριό που Χριστούγεννα σημαίνει” που αναφέρεται στις εμπειρίες του Σεβασμιότατου όταν υπηρετούσε στην Αρχιεπισκοπή Αυστραλίας.\nΤο έργο είναι έκδοσις του Ησυχαστηρίου “Η Μεταμόρφωσις του Σωτήρος” στο Μήλεσι Αττικής, που ίδρυσε ο Οσιος Πορφύριος ο νεοφανής, ενώ η λίαν καλαίσθητη έκδοση είναι του εκδοτικού οίκου Α. Σταμούλη.\nLabels: ΑΥΣΤΡΑΛΙΑ, ΒΙΒΛΙΟΚΡΙΣΙΕΣ, Π. ΠΟΡΦΥΡΙΟΣ, ΠΡΟΙΚΟΝΝΗΣΟΥ


Ταϊπέι - Μιλάνο με την Eva Air, από 7 Ιουλίου 2020 (πρόγραμμα πτήσεων)\nBy Σορίν Ρούσι Τελευταία ενημέρωση 6 Μαρτίου 2020\nΕΝΗΜΕΡΩΣΗ 6 Μαρτίου 2020 - Λόγω της επιδημίας του κορωνοϊού, η EVA AIR ανέβαλε την έναρξη της γραμμής Ταϊπέι - Μιλάνο έως τις 7 Ιουλίου 2020.\nΤΑ ΑΡΧΙΚΑ ΝΕΑ - Από τις 18 Φεβρουαρίου 2020, η EVA AIR θα πετάει στο δρομολόγιο Ταϊπέι - Μιλάνο. Η EVA AIR είναι ένας αερομεταφορέας της Ταϊβάν, μέλος της Star Alliance.\nΑπό το 2020, ο ταϊβανέζικος αερομεταφορέας σκοπεύει να επεκτείνει τις δραστηριότητές του στην Ευρώπη. Θα ξεκινήσει με 4 εβδομαδιαίες πτήσεις στη γραμμή Ταϊπέι - Μιλάνο. Εισιτήρια προπωλήθηκαν και σήμερα.\nΤαϊπέι - Μιλάνο με την Eva Air\nΑπό τις 18 Φεβρουαρίου έως τις 24 Μαρτίου 2020, η EVA AIR θα εκτελεί πτήσεις με αεροσκάφη Boeing 777-300ER, τα οποία μπορούν να μεταφέρουν έως και 353 επιβάτες. Μετά τις 24 Μαρτίου 2020, οι πτήσεις θα εκτελούνται με αεροσκάφη Boeing 777-300ER 323 θέσεων.\nΟι πτήσεις Ταϊπέι - Μιλάνο θα πραγματοποιούνται Δευτέρα, Τρίτη, Πέμπτη και Σάββατο. Οι πτήσεις με επιστροφή θα εκτελούνται κάθε Τρίτη, Τετάρτη, Παρασκευή και Κυριακή. Παρακάτω έχετε το πρόγραμμα πτήσεων!\nΠρόγραμμα πτήσεων Ταϊπέι - Μιλάνο με την Eva Air\nBR071 Ταϊπέι 23:40 - 06:30 + 1 Milano Malpensa\nBR072 Milano Malpensa 11:00 - 06:30 + 1 Ταϊπέι\nΜέχρι την ημερομηνία των εγκαινίων του δρομολογίου, οι ημερομηνίες που αναφέρονται παραπάνω ενδέχεται να τροποποιηθούν από τον αερομεταφορέα.\n777-300ΕΚBoeingEVA AirΜιλάνο ΜαλπένσαΤαϊπέιΤαϊβάν


Αλέξης Τζαμπρής (νέοι που επιχειρούν): Έχουμε καλύψει όλο το διάβασμά σου! - Platform.gr\n«Πιστεύουμε ότι τα ηχητικά βιβλία (Audiobooks) είναι ό,τι πιο σύγχρονο στον χώρο της εκπαίδευσης. Στόχος μας είναι να βοηθήσουμε όλο και περισσότερους ανθρώπους να ξεπεράσουν τις δυσκολίες που αντιμετωπίζουν στην ανάγνωση ενός βιβλίου». Το παραπάνω απόσπασμα υπάρχει στην ιστοσελίδα της Auvril που επίσης αναφέρει ότι η ομάδα της Auvril έχει ως όραμά να προσφέρουμε σε κάθε άνθρωπο την ευκαιρία για ποιοτική και ολοκληρωμένη εκπαίδευση ξεκινώντας από μια σειρά βιβλίων που τα έχουν μετατρέψει σε Audiobooks. Για την Auvril μιλήσαμε με τον Αλέξη Τζαμπρή. Διαβάστε τα όσα ενδιαφέροντα είπε στον Παναγιώτη Λουκά.\nΌλα ξεκινούν από την καθημερινότητά μας και μέσα από τις προσωπικές μας εμπειρίες, οι οποίες μας δημιουργούν μία ανάγκη. Έτσι, μπαίνουμε στη διαδικασία να απαντήσουμε στο ερώτημα: «Πως θα μπορούσε να λυθεί αυτό;». Η απάντηση, πολλές φορές κρύβει μία επιχειρηματική ευκαιρία. Κάποια στιγμή συνειδητοποίησα ότι, αν ήθελα να εξελιχθώ, έπρεπε να αρχίσω να διαβάζω βιβλία. Κάτι τέτοιο μου φαινόταν ακατόρθωτο, μιας και ποτέ δεν έβρισκα τον απαραίτητο χρόνο να καθίσω στο σπίτι, να πάρω ένα βιβλίο στα χέρια μου και να το ανοίξω για να το διαβάσω. Εκεί, έμαθα για την εναλλακτική επιλογή να το ακούω.\nΜου φάνηκε πολύ χρήσιμο κι έτσι είπα να το δοκιμάσω. Ξαφνικά, από εκεί που δε διάβαζα ούτε ένα βιβλίο τον χρόνο, μπορούσα να το ακούω και να το ολοκληρώνω μέσα σε μία εβδομάδα. Ο ενθουσιασμός μου για την ποσότητα της γνώσης που μπορούσα να αποκομίσω, με οδήγησε στην επιθυμία να αρχίσω να προσφέρω αυτή την επιλογή και σε άλλο κόσμο που, όπως εγώ, αντιμετώπιζε την ίδια πρόκληση.\nΈτσι, δημιουργήθηκε η Auvril.\nΑποφάσισα να ξεκινήσω με την παραγωγή βιβλίων σχολικού περιεχομένου. Θυμόμουν πολλούς συμμαθητές μου στο σχολείο να ταλαιπωρούνται, όχι επειδή δεν ήθελαν να διαβάσουν και να μάθουν, αλλά επειδή τους δυσκόλευε η ανάγνωση. Στη συνέχεια, επειδή τόσο εγώ, όσο και όλη η ομάδα της Auvril, πιστεύουμε στη δια βίου μάθηση και την εξέλιξη του ανθρώπου, αποφασίσαμε να επεκταθούμε στην παραγωγή ακουστικών βιβλίων που βοηθούν στην αυτοβελτίωση μας. Θέλουμε κάθε άνθρωπος που ακούει τα βιβλία μας να νιώθει ότι γίνεται καλύτερος μέσα από αυτά. Θεωρώ ότι είναι πολύ σημαντικό στον χώρο της επιχειρηματικότητας να μη δημιουργούμε προσδοκίες. Χρειάζεται να υπάρχει ένα ξεκάθαρο όραμα, το οποίο στη συνέχεια να αποκωδικοποιηθεί στους στόχους που είναι ο οδηγός σου για να φτάσεις εκεί που θέλεις να πας. Από εκεί κι έπειτα, η καθημερινότητα σου φέρνει ευκαιρίες που χρειάζεται να ακολουθήσεις, όταν συμπίπτουν με τους στόχους που έχεις θέσει, ή να απορρίψεις, σε αντίθετη περίπτωση.\n“Οι περισσότεροι άνθρωποι υπερεκτιμούν τι μπορούν να κάνουν μέσα σ' έναν χρόνο και υποτιμούν τι μπορούν να κάνουν σε δέκα χρόνια.” - Bill Gates\nΈτσι, οι προσδοκίες το μόνο που κάνουν είναι να σε περιορίζουν. Κάπως έτσι, και για την Auvril, τα αποτελέσματα που βλέπουμε λίγο καιρό μετά είναι πολύ καλύτερα από όσα μπορούσαμε να φανταστούμε στην αρχή. Αυτό από μόνο του είναι καλύτερο από κάθε προσδοκία.\nΑπευθυνόμαστε σε μαθητές καθώς και στον κόσμο που θέλει να ζήσει τη ζωή του ανακαλύπτοντας διαρκώς πόσο καλύτερος μπορεί να γίνει. Η προσωπική ανάπτυξη είναι μία διαρκής διαδικασία. Αντίστοιχα, και η δια βίου μάθηση. Για τον λόγο αυτό ξεκινήσαμε από σχολικά βιβλία και στη συνέχεια επεκταθήκαμε στον κλάδο της αυτοβελτίωσης, πάντα σε ακουστική μορφή. Ο επισκέπτης της πλατφόρμας μας μπορεί να βρει κλασικά βιβλία της ιστορίας που έχουν βοηθήσει εκατομμύρια ανθρώπους παγκοσμίως να δούνε τη ζωή αλλιώς και να κάνουν τις αλλαγές που θα τους φέρουν πιο κοντά στα όνειρά τους. Το καλύτερο; Επειδή τα βιβλία αυτά είναι σε μορφή audiobook, ο κόσμος μπορεί να τα ακούει μέσα στην καθημερινότητά του καθώς κάνει κάτι άλλο ταυτόχρονα. Τα audiobooks έχουν γίνει η ιδανική παρέα στο τρέξιμο, στο αυτοκίνητο και σε άλλες καθημερινές εργασίες της καθημερινότητας όπου τα μάτια είναι απασχολημένα, αλλά το μυαλό ελεύθερο. Γιατί να μην κάνουμε όλες αυτές τις στιγμές χρήσιμες, ακούγοντας κάτι που θα μας κάνει καλύτερους;\nΤο όραμά μας είναι να προσφέρουμε σε κάθε άνθρωπο την ευκαιρία για ποιοτική και ολοκληρωμένη εκπαίδευση. Θέλουμε να έχουμε πολύ περιεχόμενο από σχολικά και πανεπιστημιακά βιβλία, καθώς και από βιβλία αυτοβελτίωσης. Επιπρόσθετα, σκοπεύουμε να εντάξουμε περισσότερα εργαλεία προσωποποιημένης εκπαίδευσης για κάθε μαθητή.\nΦυσικά, ευελπιστούμε να έχουμε πάρει πολύ ανατροφοδότηση από τους πελάτες μας, ώστε να βελτιώσουμε όσο το δυνατόν περισσότερο τα προϊόντα και τις υπηρεσίες που προσφέρουμε με βάση τις ανάγκες τους, κυρίως στον χώρο των Audiobooks. Ο σκοπός μας, κυρίως, είναι μέσα από τη διαρκή έρευνα να προσφέρουμε και άλλα καινοτόμα εργαλεία που συνεισφέρουν στην ποιοτική εκπαίδευση κάθε ανθρώπου.\nΑυτή τη στιγμή η ομάδα μας αποτελείται από πέντε βασικά μέλη, ενώ έχουμε και εξωτερικές συνεργασίες με τους αφηγητές των βιβλίων μας, οι οποίοι μπορούν να βρίσκονται σε οποιοδήποτε μέρος του κόσμου. Η εξ αποστάσεως συνεργασία από μόνη της είναι μία μεγάλη ευκαιρία για κάθε επιχείρηση, η οποία όμως μπορεί να αποτελέσει και πρόκληση. Σίγουρα, η τεχνολογία βοηθάει σε μεγάλο βαθμό στη διευκόλυνση της καθημερινής επικοινωνίας. Όλα έχουν να κάνουν με τη διαχείριση, τη σωστή επικοινωνία και, φυσικά, τον επαγγελματισμό που είναι προσωπική υπόθεση. Το σημαντικότερο, στο τέλος όλων, είναι να αφιερώνεις τον απαραίτητο χρόνο και να επενδύεις στη δημιουργία της κατάλληλης ομάδας ανθρώπων.\nΗ δημιουργία μίας επιχείρησης στην Ελλάδα έχει ενδιαφέρον. Με μία πρώτη σκέψη, όχι, δεν υπάρχουν πραγματικά κίνητρα, αντιθέτως υπάρχουν πολλοί γρίφοι και σπαζοκεφαλιές που χρειάζεται να απαντήσεις σε καθημερινή βάση. Από την άλλη βέβαια, η εποχή ευνοεί τους ανθρώπους να δημιουργήσουν κάτι δικό τους. Τα πράγματα δεν είναι όπως πριν μία δεκαετία, όπου μία θέση σε δημόσια υπηρεσία φάνταζε ιδανική λύση για πολλούς. Πλέον τίποτα δεν μπορεί να σου εξασφαλίσει ότι θα έχεις ένα σταθερό εισόδημα που θα σου καλύπτει τις καθημερινές σου ανάγκες. Χρειάζεται να κοιτάμε μπροστά, σε κάθε εποχή. Σε αυτή την περίπτωση, ναι, η γραφειοκρατία, η φορολογία και όλα όσα αποτελούν πρόκληση για το ελληνικό επιχειρείν, μπορούν να είναι ανασταλτικός παράγοντας. Από την άλλη όμως, υπάρχουν πολλές ευκαιρίες και κενά στην αγορά που μπορεί κάποιος να καλύψει και να γίνει κερδοφόρος μέσα από αυτά. Το ερώτημα, στο τέλος της ημέρας είναι πάντα: «Πόσο αποτελεσματικά είσαι διατεθειμένος να εργαστείς για να προσφέρεις ποιοτικά προϊόντα και υπηρεσίες στους πελάτες σου;»\nΤο διαδίκτυο δημιούργησε πολλές ευκαιρίες για τις επιχειρήσεις και τους έδωσε την ευκαιρία να προβάλουν τα προϊόντα και τις υπηρεσίες τους σε όλον τον κόσμο, εφόσον το επιθυμούν. Το ίδιο γεγονός, δημιούργησε μεγάλο ανταγωνισμό. Έτσι λοιπόν, μία επιχείρηση της σύγχρονης εποχής έχει να αντιμετωπίσει τις εξής προκλήσεις:\nΝα ξεχωρίσει μέσα από τον όγκο του διαδικτύου, όπου υπάρχει πολλή πληροφορία και γίνεται όλο και πιο δύσκολο να προσεγγίσει κάποιος το καταναλωτικό του κοινό.\nΑκόμη κι αν καταφέρει μάλιστα να φτάσει στα μάτια τους, χρειάζεται να τους κεντρίσει το ενδιαφέρον μέσα σε λίγα δευτερόλεπτα. Ο μέσος καταναλωτής δέχεται μέσα στην ημέρα του χιλιάδες διαφημιστικά μηνύματα κι έχει πολύ υψηλό βαθμό διάσπασης προσοχής.\nΤο προϊόν λοιπόν χρειάζεται να αξίζει από το προωθητικό του μήνυμα μέχρι και την ποιότητα που θα νιώσει ο πελάτης ότι απολαμβάνει όταν το αποκτήσει. Τέλος, ας μην ξεχνάμε, ότι ο υψηλός ανταγωνισμός έχει δημιουργήσει και επιχειρήσεις οι οποίες στην προσπάθειά τους να ρίξουν την τιμή των προϊόντων και των υπηρεσιών που προσφέρουν, ισοπεδώνουν την ποιότητά τους. Αυτό πολλές φορές κλονίζει την εμπιστοσύνη των καταναλωτών όχι μόνο απέναντι στην ίδια την επιχείρηση, αλλά και στο προϊόν γενικότερα. Έτσι, χρειάζεται μεγαλύτερη προσπάθεια για να κερδίσεις και πάλι την εμπιστοσύνη του κοινού, ακόμη κι αν το δικό σου προϊόν ήταν από την πρώτη στιγμή ποιοτικό.\nΔεν πιστεύω ότι θα έκανα κάτι διαφορετικά εάν θα μπρορούσα να γυρίσω πίσω στον χρόνο. Ακόμη και κινήσεις που έκανα στο παρελθόν και καθώς τις σκέφτομαι λέω, «Αν μου συνέβαινε αυτό τώρα, θα λειτουργούσα διαφορετικά», θεωρώ ότι όταν συνέβησαν ήταν το μάθημα που χρειαζόμουν για να είμαι εδώ σήμερα. Σε πέντε χρόνια από τώρα, σίγουρα βλέπω τον εαυτό που και πάλι μέσα στον κόσμο του επιχειρείν, καθώς όπως επίσης και στον κλάδο της εκπαίδευσης. Είμαι περίεργος και ανυπομονώ να ανακαλύψω που θα με έχουν οδηγήσει τα βήματα και οι επιλογές μου τότε.\n«Η κρίση γεννάει κροίσους», είχε πει κάποια στιγμή ο Αριστοτέλης Ωνάσης και σίγουρα κάτι ήξερε. Είναι πολλά τα παραδείγματα των επιτυχημένων επιχειρήσεων που, εν μέσω κρίσης, αντί να τα παρατήσουν αποφάσισαν να ανακαλύψουν την ευκαιρία και να προχωρήσουν με αυτή.\nQuestion everything: Να βλέπουν τον λόγο πίσω από οτιδήποτε συμβαίνει. Να αμφισβητούν τα πάντα. Να είναι περίεργοι, να βλέπουν πως μπορεί να αλλάξει κάτι προς το καλύτερο και να μην το παίρνουν απλά ως δεδομένο.\nΝα προσπαθούν να βρουν νόημα σε ό,τι κάνουν γιατί οποιαδήποτε πράξη κι αν κάνουν, όσο ασήμαντη κι αν φαίνεται τώρα, σίγουρα θα φέρει το δικό της impact στο μέλλον. Οτιδήποτε κάνει κάποιος, ειδικά στον επιχειρηματικό τομέα, μπορεί να έχει επιρροή στον κόσμο.\nΝα σκέφτονται μακροπρόθεσμα. Όχι όσα θα χάσουν σήμερα, αλλά πόσα μπορεί να κερδίσουν και τι αλλαγή μπορεί να φέρει το όραμά τους στο μέλλον.\nΝα επιχειρούν, όχι επειδή έτσι πρέπει, αλλά επειδή είναι παθιασμένοι για αυτό. Να δημιουργούν προϊόντα και υπηρεσίες για τα οποία θα ένιωθαν υπερήφανοι να τα δείξουν στους φίλους και την οικογένειά τους.\nΝα έχουν σωστά πρότυπα και να τα μελετούν σε βάθος. Γιατί μπορεί να βρουν κοινά σημεία που θα τους δώσουν ελπίδα για να συνεχίζουν.\nΑυτά είναι κάποια από τα πράγματα που βοήθησαν κι εμένα.


Γενική συνέλευση της Κεντρικής Ένωσης Επιμελητηρίων Ελλάδος στη Χίο - 9&10 Νοεμβρίου 2018 | Union of Hellenic Chambers of Commerce\nHomeΓενική συνέλευση της Κεντρικής Ένωσης Επιμελητηρίων Ελλάδος στη Χίο - 9&10 Νοεμβρίου 2018\n/ Nov 28, 2015\n-\tΗ αρχή της αλληλεγγύης μεταξύ των κρατών μελών στον τομέα του ασύλου και της μετανάστευσης.\n-\tΗ ενίσχυση της συνεργασίας με τρίτες χώρες προέλευσης και διέλευσης μεταναστών.\n-\tΣεβασμός των θεμελιωδών δικαιωμάτων και της αξιοπρέπειας προσφύγων και μεταναστών, ως βασικό κριτήριο για κάθε πολιτική που εφαρμόζεται.\n-\tΕνώνουμε κατ’ αρχήν τις φωνές μας με τις τοπικές κοινωνίες των νησιών, ζητώντας την άρση του γεωγραφικού περιορισμού, τη μεταφορά μεταναστών στην ηπειρωτική χώρα και την επαναπροώθηση των παρανόμων στην Τουρκία, όπως προβλέπεται από τη σχετική συμφωνία.\n-\tΖητούμε συγκεκριμένα μέτρα στήριξης των τοπικών οικονομιών και των επιχειρήσεων, οι οποίες πλήττονται.\n-\tΖητούμε, επίσης, την ολοκλήρωση της αναθεώρησης της Συνθήκης του Δουβλίνου, με στόχο ένα πιο δίκαιο και βιώσιμο σύστημα κατανομής των αιτούντων άσυλο.\nΠΡΟΚΗΡΥΞΗ ΣΥΝΟΠΤΙΚΟΥ (ΠΡΟΧΕΙΡΟΥ) ΔΙΑΓΩΝΙΣΜΟΥ για το έργο «Προμήθεια Ηλεκτρονικών Μαθημάτων σε Ειδικότητες Πληροφορικής για την ΚΕΕΕ»\nΤεύχος 1 - Φεβρουάριος & Μάρτιος 2007


Μεταλλάξεις : Εντονη η ανησυχία των ειδικών – Φόβοι για 4ο κύμα το φθινόπωρο - Ειδήσεις - νέα - Το Βήμα Online\nΟι ειδικοί σημειώνουν ότι ένα χαλαρό καλοκαίρι θα φέρει δύσκολο χειμώνα, ενώ εμφανίζονται ιδιαίτερα προβληματισμένοι έπειτα από την εμφάνιση για πρώτη φορά στη χώρα μας, μίας μετάλλαξης του κορωνοϊου η οποία είχε εντοπιστεί μέχρι τώρα σε χώρες όπως η Ρωσία και η Νορβηγία.\n«Πάμε καλά. Προβληματισμοί υπάρχουν αλλά πιστεύω ακράδαντα ότι πρέπει να ακούμε τους ειδικούς δεν είναι τυχαία η παρουσία τους. Υπάρχουν συστάσεις και πρέπει να τις ακολουθούμε. Έχουμε σταθερά 90-100.000 εμβολιασμούς τη μέρα», τόνισε.\nΣύμφωνα με τον καθηγητή Πνευμονολογίας και διευθυντής ΜΕΘ, Νίκο Καπραβέλο, η αποκλιμάκωση των επιδημιολογικών δεδομένων είναι πολύ αργή και το τρίτο κύμα της πανδημίας δε λέει να φύγει.\nΟ ίδιος τόνισε ότι πρέπει να είμαστε πολύ προσεκτικοί με τον τουρισμό, καθώς αναμένουμε εκατομμύρια τουρίστες στη χώρα μας, οι οποίοι σε περίπτωση που φτάσουν ασθενείς θα μεταφέρουν τις μεταλλάξεις του κορωνοϊου από όλο τον πλανήτη κι αυτό θα έχει ως αποτέλεσμα όχι μόνο τη διατήρηση του τρίτου κύματος όλο το καλοκαίρι, αλλά πολύ χειρότερα να ανοίξει και την πόρτα για ένα τέταρτο κύμα της πανδημίας το φθινόπωρο.\nΣύμφωνα με τα στοιχεία που ανακοίνωσε ο ΕΟΔΥ την Τετάρτη, τα επιβεβαιωμένα ημερήσια κρούσματα κορωνοϊου μειώθηκαν, ενώ αυξήθηκε ο αριθμός των διασωληνωμένων ασθενών. Συγκεκριμένα, το τελευταίο 24ωρο, επιβεβαιώθηκαν 1.381 νέες μολύνσεις, ενώ ακόμη 23 συνάνθρωποί μας κατέληξαν από επιπλοκές της νόσου. Οι διασωληνωμένοι ασθενείς με κορωνοϊό ανέρχονται σε 486 έναντι 482 την Τρίτη.\nΣχετικά άρθρα Εξαδάκτυλος: «Όχι» σε μαζικό εμβολιασμό παιδιών – «Καμπανάκι» για τους άνω των 60 Σκουτέλης: Τα εμβόλια καλύπτουν τις μεταλλάξεις – Τι ισχύει για τον εμβολιασμό των παιδιών Νέα μετάλλαξη στην Κρήτη: Γιατί ανησυχούν οι ειδικοί


Περί εκτός ορίων έρωτος - Θεατρομανία | Παραστάσεις, διαγωνισμοί, κριτικές\nΑρχείο\tPerformance\tΠαίχτηκε από 09/11/2017 έως 29/12/2017\nΣυγγραφέας: Ανδρονίκη Αβδελιώτη, Ποπέτα Σούκου, Μάνος Παπαδάς, Ηρώ Μητριτσάκη, Χρύσα Πρίγγα, Ευάγγελος Σακλάρας\nΔιασκευή: Ανδρονίκη Αβδελιώτη, Ποπέτα Σούκου, Μάνος Παπαδάς, Ηρώ Μητριτσάκη, Χρύσα Πρίγγα, Ευάγγελος Σακλάρας\nΣκηνοθέτης: Μάνος Παπαδάς\nΣκηνογραφία: Ανδρονίκη Αβδελιώτη, Μάνος Παπαδάς\nΚοστούμια: Ανδρονίκη Αβδελιώτη, Μάνος Παπαδάς\nΧορεύουν: Ξανθή Αθανασοπούλου\nΜία devised performance αφιερωμένη σε αυτούς που ξεπέρασαν τα όρια της λογικής και μεταπήδησαν στη σφαίρα της παραφροσύνης.\nΤρείς γυναίκες. Ένας άντρας. Θύτες και θύματα στο ίδιο τους το πάθος, αφηγούνται την ιστορία τους. Υπάρχουν όρια στον έρωτα?\nVideo art / Τrailer παράστασης/ Αφίσα/ Φωτογραφίες προώθησης: Αφροδίτη Μπιτζούνη\nΣτο video η Αγγελική Παρδαλίδου\nΓεωργιος 24 Δεκεμβρίου 2017 At 1:03 πμ\nTo θεατρικο αυτο εργο για να θεωρηθει επιτυχημενο και αξιο του στοχου του, χρειαζοταν 4 καλες αφηγησεις. Σχεδον τιποτα αλλο δε θα ηταν απαραιτητο και αναγκαιο.\nΗ προσπαθεια ειναι μεν φιλοδοξη, ομως απο την αρχη κιολας του εργου αποτυγχανεται να προσεγγιστει ο κυριος σκοπος του, δηλαδη ο ‘ερωτας’. Καπου αναμεσα σε περιπτωσεις του εγκληματικου δικαιου και σε κλισε γεγονοτα ενδοοικογενειακης προστριβης και βαρεμαμας κυμαινεται, λοιπον, η μια ωρα της παραστασης. Μιλαμε δηλαδη για εκτος οριων συμπεριφορες, ας το αναγνωρισουμε αυτο, ομως στην ουσια δε μιλαμε για ερωτα.\nΣκηνογραφικα, η μινιμαλιστικη προσεγγιση, εν μερει επιτυγχανει το στοχο της. Δεν ειναι ομως αρκετη, ακομα και σε συνδυασμο με τις αποδεκτες ερμηνειες των ηθοποιων, να ‘σωσει την παρτιδα’ και να αφησει τον θεατη ικανοποιημενο.\nΤο αποτελεσμα, σε συνδυασμο με μια αρκετα προβλεψιμη ολοκληρωση των αφηγησεων, δεν αφηνει πολλα περιθωρια για θετικη κριτικη.\npenny 7 Δεκεμβρίου 2017 At 3:15 μμ\nΔεν ενθουσιάστηκα ιδιαίτερα με την παράσταση, την οποία θα χαρακτήριζα μέτρια...\nΘεόδωρος 1 Δεκεμβρίου 2017 At 9:59 μμ\nΠΟΛΥ ΜΕΤΡΙΑ....ΠΑΡΑΣΤΑΣΗ ...ΧΩΡΙΣ ΟΥΣΙΑ\nΜαρία 27 Νοεμβρίου 2017 At 11:46 μμ\nΠολύ καλή παράσταση και ταλαντούχοι ηθοποιοί.\nΑΡΤΕΜΙΣ 27 Νοεμβρίου 2017 At 4:25 μμ\nΠαρακολούθησα στις 26-11- 2017 την παράσταση. Το κείμενο δεν ήταν ιδιαίτερα ενδιαφέρον. Οι ερμηνείες των ηθοποιών ήταν πολύ καλές. Εξαιρετικές στιγμές στο έργο ήταν ο χορός της κας Αθανασοπούλου και το addio del passato από την Traviata του Verdi. Ευχαριστώ για την πρόσκληση.